
转讜住驻讜转





	讗讛诇讬诐 诇谞讞诇讬诐. 驻讬' 讛拽讜谞讟专住 讚讻转讬讘 讻谞讞诇讬诐 谞讟讬讜 讻讗讛诇讬诐 谞讟注. 讜诇讬 谞专讗讛 讚讗讛诇讬诐 讚讛讗讬 拽专讗 诇讗讜 诇砖讜谉 讗讛诇 讗诇讗 诇砖讜谉 讘砖诪讬诐 讗诇讗 谞专讗讛 诪讚住诪讬讱 诪讛 讟讜讘讜 讗讜讛诇讬讱 诇讻谞讞诇讬诐 谞讟讬讜: 讛拽讜专讗 讗转 砖诪注 讜讗讬谞讜 讬讜讚注 诇讛讬讻谉 讟注讛 讞讜讝专 诇专讗砖. 驻讬' 诪讟注诐 砖讗讬谞讜 讬讜讚注 诪讛讬讻谉 讟注讛 讗讘诇 讗诐 讛讬讛 讬讜讚注 诪讛讬讻谉 讟注讛 砖讚诇讙 转讬讘讛 讗讜 驻住讜拽 讗讬谞讜 爪专讬讱 诇讞讝讜专 讗诇讗 诪讗讜转讜 驻住讜拽 讜讗讬诇讱 讜讻谉 讘讛诇诇 讜诪讙讬诇讛: 诪注砖讛 讘专''讙 砖谞砖讗 讗砖讛 讜拽专讗 拽''砖 讘诇讬诇讛 专讗砖讜谞讛. 诇讗讜 诪注砖讛 诇住转讜专 讛讜讗 讚拽诪''诇 讗诐 讙讚讜诇 讛讜讗 讜讘讜讟讞 讘注爪诪讜 砖讬讜讻诇 诇讛转讻讜讬谉 讜讛讜讗 专讗讜讬 诇讬讟讜诇 讗转 讛砖诐 讛专砖讜转 讘讬讚讜 诇驻讬 砖讗讬谉 讚注转讜 诪讬讜砖讘转 注诇讬讜. 讜讗诐 转讗诪专 转讬驻讜拽 诇讬讛 诪砖讜诐 讚讗诪专讬谞谉 诇注讬诇 (讚祝 讬:) 诇讗 讬注诪讜讚 讗讚诐 讘诪拽讜诐 讙讘讜讛 讜讬转驻诇诇. 讜讬砖 诇讜诪专 讚讛转诐 诪讬讬专讬 注诇 讙讘讬 讻住讗 讗讜 住驻住诇 讗讘诇 讘讗讬诇谉 砖注诇讛 砖诐 诇注砖讜转 诪诇讗讻转讜 讛讜讬 讻诪讜 注诇讬讬讛: 讛讗 讘驻专拽 专讗砖讜谉. 诇讗讜 讚讜拽讗 谞拽讟 驻专拽 讗'. 讚讛讬讬谞讜 讗诇讬讘讗 讚专讘讗 讜专讘讗 讗诪专 诇注讬诇 (讬讙.) 驻住讜拽 专讗砖讜谉 诇讘讚 讜讛讻讬 讛诇讻转讗: 讗驻讬' 讻诇 讗讚诐 谞诪讬. 讜讗''转 讛讗 砖讗专 讻诇 讗讚诐 专砖讜转 讜驻讜注诇讬诐 讞讜讘讛. 讜讬''诇 讚驻砖讬讟讗 诇讬讛 讻讬讜谉 砖讬讻讜诇 诇讜诪专 诪注讬谉 讬''讞 讗讬谉 讝讛 砖讜诐 讞讚讜砖 讗诐 讛驻讜注诇讬诐 讗讜诪专讬诐 讗驻讬诇讜 诇讻转讞诇讛: 讜讞讜转诐 讘讘专讻转 讛讗专抓. 讗注''讙 讚诪讚讗讜专讬讬转讗 讛诐. 讬砖 讻讞 讘讬讚 讞讻诪讬诐 诇注拽讜专 讚讘专 诪谉 讛转讜专讛 讛讜讗讬诇 讜讟专讜讚讬诐 讘诪诇讗讻转 讘注诇 讛讘讬转:





专讘 谞住讬诐 讙讗讜谉

诇诪讛 谞住诪讻讜 讗讛诇讬诐 诇谞讞诇讬诐. 讜讛讜讗 砖谞讗诪专 讘转讜专讛 (讘诪讚讘专 讻状讚:讛壮) 诪砖诪讜 砖诇 讘诇注诐 诪讛 讟讜讘讜 讗讛诇讬讱 讬注拽讘 讻谞讞诇讬诐 谞讟讬讜:






专砖讘"讗

诇诪讛 谞住诪讻讜 讗讛诇讬诐 诇谞讞诇讬诐. 驻讬专砖 专砖"讬 讝"诇: 讚讻转讬讘 (讘诪讚讘专 讻讚, 讜) 讻谞讞诇讬诐 谞讟讬讜 讻讗讛诇讬诐 谞讟注. 讜讗讬谞讜 诪讞讜讜专, 讚讛讛讜讗 讘砖诪讬诐 讛讜讗 讻转专讙讜诪讜 诪诇砖讜谉 诪讜专 讜讗讛诇讜转 (转讛诇讬诐 诪讛, 讟). 讗诇讗 谞住诪讻讜 讗讛诇讬诐 诇谞讞诇讬诐 讚讻转讬讘 (讘诪讚讘专 讻讚, 讛) 诪讛 讟讜讘讜 讗讛诇讬讱 讬注拽讘, 讜住诪讬讱 诇讬讛 讻谞讞诇讬诐 谞讟讬讜.



           讛拽讜专讗 诇诪驻专注 诇讗 讬爪讗. 讻讙讜谉 砖讛砖诪讬讟 驻住讜拽 讜拽专讗 驻住讜拽 讜讞讝专 讜拽专讗 讗讜转讜 驻住讜拽 砖讛砖诪讬讟. 讜讻转讘 讛专诪讘"诐 讝"诇 (驻"讘 诪讛诇' 拽专讬讗转 砖诪注 讛讬"讗) 砖讗诐 拽专讗 讗转 讛驻专砖讬讜转 砖诇讗 讻住讚专 砖住讚专讜 讞讻诪讬诐 讬爪讗 讚讛讗 诪讜讛讬讜 讚专砖讬谞谉 诇讛, 讜驻专砖讬讜转 诇讗讜 讛讻讬谉 讻转讬讘讬 讘讗讜专讬讬转讗.



讗讘诇 讗诪专 诇诪注谉 讬专讘讜 讬诪讬讻诐 住讬专讻讬讛 谞拽讟 讜讗转讗. 驻讬专砖 专砖"讬 讝"诇: 讗讬谉 诇讟注讜转 诪讻讗谉 讜注讚 讗诪转 讜讬爪讬讘 讜讗讬谉 爪专讬讱 诇讞讝讜专 讗诇讗 诇讗诪转 讜讬爪讬讘 砖讛驻专砖讛 砖讙讜专讛 讘驻讬讜, 注"讻. 讜谞专讗讛 诇讬 诪诇砖讜谞讜 砖讛讜讗 诪驻专砖 砖讗诐 诪爪讗 注爪诪讜 诪诇诪注谉 讬专讘讜 讬诪讬讻诐 讜诇诪讟讛, 讜讛讜讗 诪住转驻拽 讗诐 拽专讗 诪讛 砖诇诪注诇讛 诪诪讛 砖讛讜讗 诪讜爪讗 讘讜 注爪诪讜, 讻讙讜谉 砖诪爪讗 注爪诪讜 讘讜注砖讜 诇讛诐 爪讬爪讬转 讜讗讬谞讜 讬讜讚注 讗诐 拽专讗 转讞讬诇转 讛驻专砖讛 讗诐 诇讗讜, 讞讝拽讛 讗诪专讛 讻讬讜谉 砖讛讜讗 讝讻讜专 砖讗诪专 诇诪注谉 讬专讘讜 讬诪讬讻诐, 诇驻讬 砖讻诇 讗讜转讛 驻专砖讛 砖讙讜专讛 讘驻讬讜 注讚 讗诪转 讜讬爪讬讘 讜讞讝拽讛 住讬专讻讬讛 谞拽讟 讘讛 讜诇讗 讛砖诪讬讟 诪诪谞讛 讻诇讜诐.
讜诪讻诇诇 讚讘专讬诐 讗诇讜 砖讗诐 诪爪讗 注爪诪讜 讘讗诪爪注 砖讗专 讛驻专砖讬讜转 讜讛讜讗 诪住转驻拽 讗诐 讗诪专 诪讛 砖诇诪注诇讛 诪诪谞讜 讗诐 诇讗讜, 爪专讬讱 讛讜讗 诇讞讝讜专 注讚 讛诪拽讜诐 砖讛讜讗 讘专讜专 诇讜 砖拽专讗, 诇驻讬 砖讗讬谉 砖讗专 讛驻专砖讬讜转 砖讙讜专讜转 讘驻讬讜 讻诇 讻讱 讜砖诪讗 讛砖诪讬讟 讘讛谉. 讜讻注讬谉 专讗讬讛 诇讚讘专讬讜 诪讚谞拽讟 诇诪注谉 讬专讘讜 讬诪讬讻诐, 讚讗诐 诇讗 讻谉, 讛讜讛 诇讬讛 诇诪讬诪专 诪爪讗 注爪诪讜 讘讗诪爪注 驻专砖讛 讞讝拽讛 住讬专讻讬讛 谞拽讟 讜讗转讗 讜诪讗讬 砖谞讗 诇诪注谉 讬专讘讜 讬诪讬讻诐 讚谞拽讟. 讜诪讬讛讜 诇讗 诪住转讘专讗, 讚讛讜讗 讛讚讬谉 讜讚讗讬 诇讻诇 砖讗专 讛诪拽讜诪讜转 讗诐 诪爪讗 注爪诪讜 讘讛谉, 砖讛讜讗 讞讝拽讛 砖讗诪专 讻诇 砖诇诪注诇讛 诪诪谞讜 诪砖讜诐 讚住讬专讻讬讛 谞拽讟, 讜诇诪注谉 讬专讘讜 讚谞拽讟 诪砖讜诐 讟注讛 讘讬谉 讻转讬讘讛 诇讻转讬讘讛 谞拽讟 诇讛, 讻诇讜诪专 讗诐 讬讚注 砖讗诪专 讻转讬讘讛 讜诪住讜驻拽 讗诐 专讗砖讜谞讛 讜讗诐 砖谞讬讛, 讗诐 讗诪专 讗讞专讬讛 诇诪注谉 讬专讘讜 讞讝拽讛 诪讻转讬讘讛 砖谞讬讛 住诇讬拽 讜住讬专讻讬讛 谞拽讟. 讜转讚注 诇讱 讚诪"砖 驻专砖转 爪讬爪讬转 砖转讛讗 砖讙讜专讛 讬讜转专 诪砖讗专 讛驻专砖讬讜转, 讗讚专讘讗 砖讗专 讛驻专砖讬讜转 砖讙讜专讜转 讬讜转专 砖谞讜讛讙讜转 讘讻诇 诪拽讜诐 讘讬谉 讘讬讜诐 讜讘讬谉 讘诇讬诇讛. 讜注讜讚 讚讙专住讬谞谉 讘讬专讜砖诇诪讬 (讘驻专拽讬谉 讛"讚) 讙讘讬 讛讗讬 注讜讘讚讗 讚专"讗 谞讞讬转 讜住诇讬拽 讗诪专 诇讜谉 讻谉 讗诪专 专"讬 拽专讗 讜诪爪讗 注爪诪讜 讘诇诪注谉 讞讝拽讛 讻讬讜谉. 专讘讬 讗讬诇讗 讘砖诐 专' 讗讞讗 专讘讛 讛转驻诇诇 讜诪爪讗 注爪诪讜 讘砖讜诪注 转驻诇讛 讞讝拽讛 讻讬讜谉.



讜诪转驻诇诇讬谉 讘专讗砖 讛讝讬转 讜讘专讗砖 讛转讗谞讛. 讙专住讬谞谉 讘讬专讜砖诇诪讬 (讘驻专拽讬谉 讛"讛): 诇驻讬 砖讟专讞讜转谉 诪专讜讘讛.



讘注诇 讛讘讬转 讘讬谉 讻讱 讜讘讬谉 讻讱 讬讜专讚 诇诪讟讛 讜诪转驻诇诇. 驻讬专讜砖: 讗讘诇 诇拽专讬讗转 砖诪注 讚讬谞讜 讻驻讜注诇讬诐.



诇讗 拽砖讬讗 讻讗谉 讘驻专拽 专讗砖讜谉 讻讗谉 讘驻专拽 砖谞讬. 讜专讘 诪专讬 诪驻专砖 诇讛 诪砖讜诐 讻讜讜谞讛. 讗讘诇 专讘讗 诪讜讚讛 讘讛 讜诇讗 诪砖讜诐 讻讜讜谞讛 讗诇讗 诪砖讜诐 砖诇讗 转讛讗 拽专讬讗转讜 讘驻专砖讛 专讗砖讜谞讛 讻注专讗讬. 讻谉 讚注转 讛专讘 讗诇驻住讬 讜讚注转 讛讙讗讜谞讬诐 讝"诇. 讜讻谉 谞诪讬 讛讛讬讗 讚诇讗 讬专诪讜讝 讘注讬谞讬讜 讜诇讗 讬拽专讜抓 讘砖驻转讜转讬讜 讚驻专拽 拽诪讗 讚讬讜诪讗 (讬讟, 讘) 讜讻诪讜 砖讻转讘转讬 诇诪注诇讛 (讬讙, 讘 讚"讛 讗"专 谞转谉). 讜讬砖 诇讬 诇讜诪专 诇驻讬 讚讘专讬讛诐 讚诪讛 砖讛讞诪讬专讜 讘驻专砖讛 专讗砖讜谞讛 讚诇讗 诇砖讜讜讬讛 注专讗讬 讟驻讬 诪砖讗专 讛驻专砖讬讜转, 诪砖讜诐 讚讻转讬讘 讘讛 讗砖专 讗谞讻讬 诪爪讜讱 讛讬讜诐 注诇 诇讘讘讱, 讜谞讛讬 讚诇讗 拽讬讬诪讗 诇谉 讛讻讬 诇讻讜讜谞讛 诪诪砖, 诪"诪 讘注讬谞谉 砖讬讛讗 讛诇讘 谞讞 诪诇讛转注住拽 讘讚讘专讬诐 讗讞专讬诐.



 讛讻讬 讙专讬住 专砖"讬 讝"诇: 讜讗讜讻诇讬谉 驻转谉 讜讗讬谉 诪讘专讻讬谉 诇驻谞讬讛. 讜驻讬专砖 讛讜讗 讝"诇 诇驻讬 砖讗讬谞讛 讚讗讜专讬讬转讗 讗讘诇 诪讘专讻讬谉 诇讗讞专讬讛 砖讛讬讗 讚讘专 转讜专讛, 讗讘诇 讘讻诇 讛住驻专讬诐 砖诇谞讜 讙专住讬 讜诪讘专讻讬谉 讗讞转 诇驻谞讬讛. 讜讻谉 讛讬讗 讘驻讬专讜砖讬 讛讙讗讜谞讬诐 讝"诇 讜讘讛诇讻讜转 讛专讘 讗诇驻住讬 讝"诇 讜讻谉 讛讬讗 砖谞讜讬讛 讘转讜住驻转讗 (驻"讘, 讛"讞).



讘讚专讱 驻专讟 诇讞转谉 讜讻讜'. 讛讗讬 砖诪注转讗 讻讜诇讛 驻专砖转讬讛 诇诪注诇讛 讘驻专拽 专讗砖讜谉 讘住讬讬注转讗 讚砖诪讬讗 (讬讗, 讗 讚"讛 讘诇讻转讱).





专讬讟讘"讗

诪转谞讬' 讛讗讜诪谞讬诐 拽讜专讬谉 讘专讗砖 讛讗讬诇谉 讜讘专讗砖 讛谞讚讘讱. 讻诇讜诪' 讘砖讜专讜转 讛讞讜诪讛, 诪讛 砖讗讬谉 专砖讗讬谉 诇注砖讜转 讻谉 讘转驻诇讛 诪驻谞讬 砖讗讬谞讜 讬讻讜诇 诇讻讜讬谉 讚讞讜砖砖 砖诪讗 讬驻讜诇: 



讙诪专讗 讜诪转驻诇诇讬谉 讘专讗砖 讛讝讬转 讜讘专讗砖 讛转讗谞讛. 驻讬专砖"讬 讝"诇 诪驻谞讬 砖注谞驻讬讛诐 诪专讜讘讬谉 讜讗讬谞讜 诪驻讞讚 诇讬驻讜诇. 讗讘诇 讘讬专讜砖诇诪讬 驻讬专砖讜 诪驻谞讬 砖讟专讞讜转谉 诪专讜讘讛 讬砖 砖驻讬专砖讜 诪驻谞讬 砖讬砖 讟讜专讞 讙讚讜诇 诇讙讚诇 讝讬转 讜转讗谞讛 讜讗诐 讬专讚 讻诇 讻讱 讜讬注诇讛 砖诪讗 讬砖讘专 讜谞诪爪讗 讛讛驻住讚 诪专讜讘讛, 讜讬砖 诪驻专砖讬诐 砖诪驻谞讬 砖讬砖 诇讛诐 注谞驻讬诐 讛专讘讛 讬讜转专 诪砖讗专 讗讬诇谞讜转 讬砖 讟讜专讞 讙讚讜诇 讘注诇讬讬转谉 讜讘讬专讬讚转谉 讜讬转讘讟诇 诪诪诇讗讻转讜 讟驻讬 讗讘诇 讘砖讗专 讗讬诇谞讜转 讚诇讬讻讗 讘讬讟讜诇 诪讞讜讬讘 诇讬专讚: 



讻讬爪讚 讘专讻讛 专讗砖讜谞讛 讻转拽谞讛. 砖讛讞诪讬专讜 注诇 讘专讻转 讛讝谉 诪砖讜诐 讚诪砖讛 转拽谞讛:



讗讘诇 讗诐 讘注诇 讛讘讬转 诪住讘 注诪讛诐 诪讘专讻讬诐. 讚诪住转诪讗 诪讜讞诇 诇讛谉:



诪转谞讬' 讞转谉 驻讟讜专 诪拽"砖 诇讬诇讛 讛专讗砖讜谉 注讚 诪讜爪讗讬 砖讘转 讗诐 诇讗 注砖讛 诪注砖讛. 驻讬专讜砖 诪谞讛讙诐 讛讬讛 诇讻谞讜住 讗转 讛讘转讜诇讛 讘专讘讬注讬 讻讚转谞谉 讘转讜诇讛 谞砖讗转 讘专讘讬注讬 讜讻诇 讗讜转谉 讚' 诇讬诇讜转 注讚 讬讜诐 专讗砖讜谉 讛讜讗 讟专讜讚 诇讞砖讜讘 诪讞砖讘转 诪爪讜讛 讜诇驻讬讻讱 驻讟讜专 讗讘诇 诪讻讗谉 讜讗讬诇讱 讗注驻"讬 砖诇讗 注砖讛 诪注砖讛 讞讬讬讘 诪讻讬讜谉 砖注讘专讜 讛讚' 诇讬诇讜转 讜诇讗 注砖讛 诪注砖讛 诪转讬讗砖 诪谉 讛讚讘专 讜讗讬谞讜 讟专讜讚 讜讞讬讬讘 讞讜抓 诪讗讜转讛 诇讬诇讛 砖讬讜讚注 讘讜讚讗讬 砖讬讘注讜诇: 



讙诪专讗 讘砖讘转讱 讘讘讬转讱 讜讻讜'. 驻讬专砖谞讜 诇诪注诇讛 讘驻"讗:





讛诪讗讬专讬

讻讘专 讘讬讗专谞讜 讘诪砖谞讛 砖讛拽讜专讗 讜讟注讛 讗诐 谞转讘专专 诇讜 诪拽讜诐 砖讟注讛 讗驻讬诇讜 讙诪专 讞讜讝专 诇诪拽讜诐 砖讟注讛 专"诇 诇讗讜转讛 转讬讘讛 砖讟注讛 讘讛, 诇讗 谞转讘专专 诇讜 诪拽讜诐 砖讟注讛 讗讘诇 讬讜讚注 讛讜讗 讘讗讬 讝讜 驻专砖讛 讟注讛 讞讜讝专 诇专讗砖 讛驻专砖讛, 诇讗 谞转讘专专 诇讜 讘讗讬 讝讜 驻专砖讛 讞讜讝专 诇驻专砖讛 专讗砖讜谞讛, 谞住转驻拽 讘转讬讘讜转 讛讚讜诪讜转 讝讜 诇讝讜 砖讘砖谞讬 驻专砖讬讜转 讻讙讜谉 砖讛讬讛 注讜诪讚 讘诪诇转 讜讻转讘转诐 讗讜 讜讘砖注专讬讱 讜讗讬谞讜 讬讜讚注 讘讗讬讝讛 讜讻转讘转诐 讗讜 讘讗讬讝讛 讜讘砖注专讬讱 讛讜讗 讞讝讜专 诪谉 讛专讗砖讜谉, 讜讗诐 讛转讞讬诇 诇诪注谉 讬专讘讜 讬诪讬讻诐 讜诇讘讜 谞讜拽驻讜 讗诐 拽专讗 驻专砖讛 砖谞讬讛 讗讜 砖诪讗 诪转讜讱 讜讘砖注专讬讱 砖诇 驻专砖讛 专讗砖讜谞讛 讬爪讗 诇诇诪注谉 讬专讘讜 讬诪讬讻诐 讛讜讗讬诇 讜诇讗 谞转讘专专 诇讜 砖讟注讛 讜讛转讞讬诇 讘诇诪注谉 讬专讘讜 讗讬谞讜 讞讜讝专 讞讝拽讛 砖讛诇讱 讛驻讛 讚专讱 住诇讜诇讛 讜注诇 讛诪谞讛讙 讛专讙讬诇, 讜诪讻诇 诪拽讜诐 讻诇 砖谞转讘专专 诇讜 讞讜讝专 诇诪拽讜诐 讛讘专讜专 诇讜 讜讻谉 讛讚讬谉 讜讛注谞讬谉 讘讘专讻讜转 讛谉 砖诇驻谞讬讛 讛谉 砖诇讗讞专讬讛:



诪诪讛 砖讻转讘谞讜 讗转讛 诇诪讚 讘诪讛 砖讗诪专 专' 讬讜讞谞谉 诇转谞讗 诇讗 讗诪专谉 讗诇讗 讚诇讗 讗诪专 诇诪注谉 讬专讘讜 讜讻讜' 驻讬专讜砖讜 诪讛 砖讗诪专转 讚讘讬谉 讻转讬讘讛 诇讻转讬讘讛 讜讛讜讗 讛讚讬谉 讘讬谉 讜讘砖注专讬讱 讜诇讘砖注专讬讱 讞讜讝专 诇专讗砖讜谉 讚讜拽讗 讚诇讗 讗诪专 诇诪注谉 讜讻讜' 注诇 讛讚专讱 砖讻转讘谞讜, 讗讘诇 讙讚讜诇讬 讛专讘谞讬诐 讻转讘讜 讗讘诇 讗诪专 诇诪注谉 住讬专讻讬讛 谞拽讟 讜讻讜', 讻诇讜诪专 讗讬谉 诇讟注讜转 诪讻讗谉 注讚 讗诪转 讜讬爪讬讘 砖讛驻专砖讛 砖讙讜专讛 讘驻讬讜 谞专讗讛 诪讚讘专讬讛诐 砖讗诐 诪讜诇诪注谉 讜诇诪讟讛 谞住转驻拽 讘诪讛 砖拽讜讚诐 讜诇诪注谉 砖讞讜讝专, 讜讗讬谉 谞专讗讛 讻谉 讚诪讛 注谞讬谉 砖转讛讬讛 驻专砖讛 讝讜 砖讙讜专讛 讘驻讬讜 讬讜转专 诪谉 讛讗讞专讜转 讗诇讗 讻诇 砖讟注讛 讘讛 讜讗讬谞讜 讬讜讚注 讛讬讻谉 讛讜讗 讞讜讝专 诇专讗砖 讛驻专砖讛 讜讻诇 砖谞住转驻拽 讘诪讛 砖拽讜讚诐 诪讗讞专 砖讗诪专 诇诪注谉 讗讬谞讜 讞讜讝专 讞讝拽讛 住讬专讻讬讛 谞拽讟 讜讗转讬, 讜讛讜讗 砖讗诪专讜 讘转诇诪讜讚 讛诪注专讘 拽专讗 讜诪爪讗 注爪诪讜 讘诇诪注谉 讞讝拽讛 讻讬讜谉 讜讻讜' 讜谞转驻诇诇 诪爪讗 注爪诪讜 讘砖讜诪注 转驻诇讛 讞讝拽讛 讻讬讜谉 讜讻讜':



讛诪砖谞讛 讛讞诪砖讬转 讛讗讜诪谞讬谉 讜讻讜', 讘讗 诇讛砖诪讬注谞讜 砖讗注"驻 砖讛注讜诪讚 讘诪拽讜诪讜转 讗诇讜 讗讬谉 诇讘讜 住诪讜讱 注诇讬讜 讜讗讬 讗驻砖专 诇讜 诇讻讜讬谉 讻专讗讜讬 转拽谞讜 诇讜 砖讬拽专讗 讻诪讜 砖讬讜讻诇 讻讚讬 砖诇讗 讬转讘讟诇 诪诪诇讗讻转讜 讜讗诪专讜 注诇 讝讛 讛讗讜诪谞讬诐 砖讛谉 拽讜专讬谉 谞砖讻专讬诐 讗爪诇 讘注诇 讛讘讬转 讜讬砖 讛驻住讚 诇讘注诇 讛讘讬转 讘讘讬讟讜诇谉 拽讜专讬谉 讘专讗砖 讛讗讬诇谉 讗诐 诪诇讗讻转诐 砖诐 讻讚讬 诇驻住讙讜 讗讜 诇讗讬讝讛 注谞讬谉 讗讜 讘专讗砖 讛谞讚讘讱 讻诇讜诪专 讟讜专讬 讛讗讘谞讬诐 砖讘讻讜转诇 砖讛讜讗 讘讜谞讛 讜讗注"驻 砖讗讬谉 讛讻讜谞讛 诪爪讜讬讛 讻诇 讻讱 讘诪拽讜诪讜转 讗诇讜 诪讻诇 诪拽讜诐 讗谞讜 讞讜砖砖讬诐 诇讛驻住讚讜 砖诇 讘注诇 讛讘讬转, 讜诪讻诇 诪拽讜诐 讘讟诇讬诐 讛诐 诪诪诇讗讻转诐 讻诇 驻专拽 专讗砖讜谉 诇讚注转 专讜讘 驻讜住拽讬诐 讻诪讜 砖讻转讘谞讜 诇诪注诇讛 讗诇讗 砖讗讬谉 诪砖转讛讬谉 讘讬专讬讚讛 诪讛 砖讗讬谉 专讗砖讬诐 诇注砖讜转 讻谉 讘转驻诇讛 砖讛转驻诇讛 爪专讬讱 讘讛 讻讜谞讛 讬转讬专讛 讜爪专讬讻讬诐 诇讬专讚 诪谉 讛讗讬诇谉 讗讜 诪谉 讛讻讜转诇 讝讛讜 讘讬讗讜专 讛诪砖谞讛 讜诪讛 砖讘讗 注诇讬讛 讘讙诪' 讻讱 讛讜讗, 讗注"驻 砖讗诪专谞讜 砖诇注谞讬谉 转驻诇讛 爪专讬讱 讛讜讗 诇讬专讚 讬砖 讗讬诇谞讜转 砖讗祝 诇转驻诇讛 诇讗 讛讟专讬讞讜讛讜 诇讬专讚 讜讛谉 讛讝讬转 讜讛转讗谞讛, 讜讟注诐 诇讚讘专 驻讬专砖讜 讘转诇诪讜讚 讛诪注专讘 诪驻谞讬 砖讟专讞转 诪专讜讘讛 专"诇 砖讬砖 讟讜专讞 讙讚讜诇 讘注诇讬讬转诐 讜讬专讬讚转诐 讜讬砖 讘讟讜诇 讬讜转专 诪讚讗讬, 讜讬砖 诪驻专砖讬诐 诪驻谞讬 砖讗讚诐 讟讜专讞 讘讛诐 讛专讘讛 砖讬砖 讛驻住讚 诪专讜讘讛 讗诐 讬专讘讛 讘注诇讬讛 讜讬专讬讚讛 讘砖讘讜专 讛注谞驻讬诐, 讜讬砖 诪驻专砖讬诐 诪驻谞讬 砖注谞驻讬讛谉 讙住讬诐 讜讙讚讜诇讬诐 讜讗讚诐 注讜诪讚 讘讟讜讞 讘讛谉 讗祝 诪注讜诪讚 讻诪讬 砖注讜诪讚 讘拽专拽注 讜讛讻讜谞讛 诪爪讜讬讛 讘讛诐, 讗注"驻 砖讛拽诇讜 讘讗讜诪谞讬诐 讛注讜砖讬谉 讗爪诇 讗讞专讬诐 讘注诇 讛讘讬转 讛注讜砖讛 诇注爪诪讜 讬讜专讚 讗祝 诪讝讬转 讜转讗谞讛 砖讘注诇 讛讘讬转 讗讬谞讜 专讙讬诇 讘讻讱 讜讗讬谞讜 注讜诪讚 讘讟讜讞 讘讛谉, 讜讗驻讬' 转讗诪专 砖诪讗 讘注诇 讛讘讬转 讛讝讛 讗讜诪谉 讛讜讗 诪讻诇 诪拽讜诐 讗诐 讛拽诇讜 讘谞砖讻专 诇讗 讛拽诇讜 讘注讜砖讛 诇注爪诪讜, 讬砖 诪讬 砖讗讜诪专 砖讗祝 诇拽"砖 诇讗 讛拽诇讜 讘讘注诇 讛讘讬转 讜讬砖 讗讜诪专 砖诇讗 讞诇拽讜 讘讬谉 讘注诇 讛讘讬转 诇讗讜诪谉 讗诇讗 诇转驻诇讛 砖讛讬讗 爪专讬讻讛 讻讜谞讛 讬转讬专讛 讗讘诇 诇拽"砖 讗祝 诇讘注诇 讛讘讬转 讛拽诇讜 讜讻谉 注拽专:



驻讜注诇讬诐 砖讛讬讜 注讜砖讬诐 诪诇讗讻讛 讗爪诇 讘注诇 讛讘讬转 讗诐 讛讬讜诐 注讜砖讬诐 讘砖讻专谉 拽讜专讬谉 拽"砖 讘讘专讻讜转讬讛 讜诪转驻诇诇讬谉 讙' 专讗砖讜谞讜转 讜讙讜' 讗讞专讜谞讜转 讜讘专讻转 讛讘讬谞谞讜 讘讗诪爪注 砖讛讬讗 讻讜诇诇转 讻诇 讛讗诪爪注讬讜转 讜讗讜讻诇讬谉 讜诪讘专讻讬诐 诇驻谞讬讛 讘专讻转 讛诪讜爪讬讗 讜讗讞专 讗讻讬诇讛 诪讘专讻讬谉 讘专讻转 讛讝谉 讜讘专讻转 讛讗专抓 讜讗讬谞谉 讗讜诪专讬谉 讘专讻讛 砖诇讬砖讬转 讗诇讗 砖讻讜诇诇转 注谞讬谉 讬专讜砖诇讬诐 讘转讜讱 讘专讻转 讛讗专抓 讜诪"诪 驻讜转讞讬谉 讜讞讜转诪讬谉 讘讘专讻转 讛讗专抓 讜讗讬谞讜 诪爪专祝 注诐 讛讞转讬诪讛 讘讜谞讛 讬专讜砖诇讬诐 砖讗讬谉 讞讜转诪讬谉 讘砖转讬诐 讜讗讬谞谉 讗讜诪专讬谉 讘专讻讛 专讘讬注讬转 讻诇诇, 讜讬砖 讗讜诪专 砖讗讬谉 拽讜专讬谉 讘拽"砖 讘专讻讜转 砖诇驻谞讬讛 讜诇讗讞专讬讛 讜讗讬谉 谞专讗讛 讻谉 讜诇讗 注讜讚 讗诇讗 砖讗谞讜 讙讜专住讬诐 讘讛讚讬讗 讜诪讘专讻讬诐 诇驻谞讬讛 讜诇讗讞专讬讛, 讜讻谉 讬砖 诪讬 砖讗讜诪专 砖讗讬谉 诪讘专讻讬诐 讛诪讜爪讬讗 讛讜讗讬诇 讜讗讬谞讜 讗诇讗 诪讚讘专讬 住讜驻专讬诐 讜讗讬谉 讝讛 讻诇讜诐 砖讛专讬 讗讬谉 讻讗谉 讘讟讜诇, 讜讗祝 讘拽爪转 住驻专讬诐 讙讜专住讬诐 讻谉 讘讛讚讬讗 讜诪讘专讻讬诐 讗讞转 诇讗讞专讬讛讜讻谉 讛讬讗 讘转讜住驻转讗, 讜讗诐 讛讬讜 谞讜讟诇讬诐 砖讻专 讗诇讗 砖讛讬讜 注讜砖讬诐 讘住注讜讚谉 拽讜专讬谉 拽"砖 讘讘专讻讜转讬讛 讜诪转驻诇诇讬诐 讬"讞 讜讗讜讻诇讬谉 驻转谉 讜诪讘专讻讬诐 诇驻谞讬讛 讛诪讜爪讬讗 讜讗讞专讬讛 讚' 讘专讻讜转 讻转拽谞谉, 讛讬讛 讘注诇 讛讘讬转 诪住讘 注诪讛诐 讘砖注转 讗讻讬诇讛 讗驻讬诇讜 注讜砖讬谉 讘砖讻专谉 诪讘专讻讬诐 讚' 讘专讻讜转 砖讘注诇 讛讘讬转 讛讜讗 注拽专 讛诪住讘讛 讗讘诇 诪讻诇 诪拽讜诐 讗讬谉 讬砖讬讘转讜 注诪讛诐 诪讜注诇转 诇转驻诇讛 诇讛转驻诇诇 讬"讞 讗诇讗 诇注谞讬谉 讘专讻转 讛诪讝讜谉 讗诐 讛讜讗 讗讜讻诇 注诪讛诐, 讜讻谉 讗讬谉 讗讞讚 诪讛诐 专砖讗讬 诇讬注砖讜转 砖诇讬讞 爪讘讜专 讘讗讜转讜 讛讬讜诐 砖谞砖讻专 讘讜 讗驻讬诇讜 讘诪拽讜诪谉 讗诐 讛讬讜 砖诐 讬' 诇讛转驻诇诇 住讚专 转驻诇转 讛爪讘讜专 讜讬专讬讚讛 诇驻谞讬 讛转讬讘讛 砖讛讜讝讻专讛 诇讗讜 讚讜拽讗 讜讻谉 讗诐 讛讬讛 讻讛谉 讗讬谞讜 谞讜砖讗 讗转 讻驻讬讜, 讜讘讞讘讜专讬 专讘谞讬 爪专驻转 专讗讬转讬 讘砖诐 转诇诪讜讚 讛诪注专讘 讛讬讜 诪讬诪讬讜 注诇 讻转驻讬讜 拽讜专讗 砖诪注 讜诪转驻诇诇 砖讗讬谉 诪诇讗讻转 讛诪讬诐 诪讞讜讜专讛 专"诇 诇拽专讜转 诪诇讗讻讛 讜诪驻谞讬 砖讗诐 讛诐 谞砖驻讻讬诐 讗讬谞讜 讞讜砖砖 讜诪讬谞讛 讬讬谉 讜砖诪谉 爪专讬讻讬诐 诇讛讜专讬讚讜:



讛诪砖谞讛 讛砖砖讬转 讞转谉 讜讻讜' 讘讗 诇讛砖诪讬注谞讜 注讻砖讬讜 讗讜转诐 砖讛诐 驻讟讜专讬诐 诪拽"砖 讜诪讗讬讝讛 讟注诐 谞驻讟专讜 讜讗诪专讜 注诇 讞转谉 驻讟讜专 诪拽"砖 诪诇讬诇讛 讛专讗砖讜谉 注讚 诪讜爪讗讬 砖讘转 讜注讚 讘讻诇诇 砖讛诐 讚' 诇讬诇讜转 讗诐 诇讗 注砖讛 诪注砖讛 砖诪转讜讱 讟专讚转讜 讗讬 讗驻砖专 诇讜 诇讻讜讬谉, 讗讘诇 讗诐 注砖讛 诪注砖讛 诪讗讜转讛 诇讬诇讛 砖注砖讛 诪注砖讛 讜讗讬诇讱 讞讬讬讘 讗注"驻 砖讟专讜讚 诇注谞讬谞讬 讞讜驻转讜 讛讜讗讬诇 讜讗讬谞讜 讟专讜讚 诇注讬拽专 诪注砖讛 讜诪诪讜爪讗讬 砖讘转 讜讗讬诇讱 讗诐 诇讗 注砖讛 诪注砖讛 讙讚讜诇讬 讛诪讞讘专讬诐 讻转讘讜 砖讛讜讗 讞讬讬讘 砖谞转拽专专讛 讚注转讜 讜讚讬讛 诇讟专讚讛 讘砖注转讛 讜讬砖 讗讜诪专 砖讻诇 讝诪谉 砖诇讗 注砖讛 诪注砖讛 驻讟讜专 讗祝 诇讗讞专 讻诪讛 讝诪谉 讜诪讛 砖讛讝讻讬专 讛转谞讗 诪讜爪讗讬 砖讘转 诇讛砖诪讬注谞讜 砖讗祝 诇讬诇讬 驻讟讜专 讜诇驻讬 讘讗 诇诇诪讚 砖诪讜转专 诇讘注讜诇 诇讻转讞诇讛 讘砖讘转, 讜讬砖 砖诪讻专讬注讬诐 诇讜诪专 砖注讚 诪讜爪讗讬 砖讘转 讗驻讬诇讜 诪谉 讛住转诐 驻讟讜专 讜诪砖诐 讜讗讬诇讱 讗讬谞讜 驻讟讜专 讗诇讗 讗诐 讻谉 谞讜转谉 诇讘讜 诇注砖讜转 诪注砖讛 讘讗讜转讛 讛诇讬诇讛, 讜讬砖 诪驻专砖讬诐 砖讗祝 注讚 诪讜爪讗讬 砖讘转 讗诐 驻专住讛 谞讚讛 讗讜 砖诇讗 讛讜转拽谞讛 诇讜 注讚讬讬谉 诇讗讬讝讜 住讘讛 讞讬讬讘 讘拽"砖, 讜诪注砖讛 讘专"讙 砖拽专讗 讜讻讜' 讻诇讜诪专 砖诪讗讞专 砖砖讬注专 讘讚注转讜 砖讛讜讗 讬讻讜诇 诇讻讜讬谉 诇讗 专爪讛 诇驻讟讜专 注爪诪讜 讝讛讜 讘讬讗讜专 讛诪砖谞讛 讜诪讛 砖讘讗 注诇讬讛 讘讙诪' 讻讱 讛讜讗, 讞转谉 砖讗诪专谞讜 砖讛讜讗 驻讟讜专 讛讚讘专 驻砖讜讟 砖讛讜讗 谞讗诪专 讗祝 讘砖讻讘专 讻谞住 砖讗诐 讛讜讗 讛讜诇讱 诇讻谞讜住 讗讜 讘讗 诇讻谞讜住 注讻砖讬讜 诪讛 讛讜爪专讻讛 诇讛讘讬讗讛 讘驻专讟 讛专讬 讻诇 讛注讜住拽 讘诪爪讜讛 驻讟讜专 讜讗祝 讘讗诇诪谞讛 讻谉, 讗诇讗 砖讻讘专 讻谞住 讜诪转讜讱 讻讱 诇讗 谞讗诪专 讗诇讗 讘讻讜谞住 讗转 讛讘转讜诇讛 讜诪砖讜诐 讟专讚讗 讚诪爪讜讛, 讜注谞讬谉 讛讟专讚讛 讙讚讜诇讬 讛诪驻专砖讬诐 驻讬专砖讜讛 砖诪讗 诇讗 讬诪爪讗 讘转讜诇讬诐, 讜讬砖 诪驻专砖讬诐 砖诪讗 转注砖谞讜 讻专讜转 砖驻讻讛, 讜注讬拽专 讛讚讘专讬诐 砖注诇 讟专讚转 讛讘讬讗讛 诇讘讚 讛讜讗 讗讜诪专 讗讘诇 讻讜谞住 讗转 讛讗诇诪谞讛 讗讬谉 讻讗谉 讟专讚讛 讜讻谉 注讜住拽 讘诪爪讜讛 讗讬谉 讻讗谉 砖讻讘专 讻谞住 讜讻诇 砖讻谉 砖讗诐 讛讬转讛 诇讜 讟专讚讛 讗讞专转 砖讗讬谞讛 砖诇 诪爪讜讛 讻讙讜谉 讗讘诇 讗讞专 砖谞拽讘专 诪转讜, 讜讻谉 诪讬 砖讟讘注讛 住驻讬谞转讜 讘讬诐 诇讗 谞驻拽注 诪诪谞讜 讞讬讜讘 拽"砖 讘讻讱 砖讗讬谉 驻讜讟专讬谉 讗讜转讜 诪砖讜诐 讟专讚讗 讗诇讗 讗诐 讻谉 讛讬转讛 讟专讚讛 砖诇 诪爪讜讛, 讜讘讬讗讜专 讛住讜讙讬讗 诪讘讜诇讘诇 讘讬讚 诪驻专砖讬诐 讜诪驻谞讬 砖讛诪拽砖讛 讛讬讛 诪转讘诇讘诇 讘讛讘谞转 讚讘专讬讜 砖诇 讘注诇 讛讘专讬讬转讗, 讜诇讚注转谞讜 讻讱 驻讬专讜砖讛 讘砖讘转讱 讘讘讬转讱 驻专讟 诇注讜住拽 讘诪爪讜讛 讻诇讜诪专 讘注讜讚 砖讗转讛 讬讜砖讘 讜讘讟诇 讗讜 注讜住拽 讘讚讘专 讛专砖讜转 驻专讟 诇注讜住拽 讘诪爪讜讛 砖讛讜讗 驻讟讜专, 讘诇讻转讱 讘讚专讱 驻专讟 诇讞转谉 讜讻讜谞转讜 讛讬转讛 诇讜诪专 讗注"驻 砖讗讬谞讜 注讜住拽 讘诪爪讜转 谞砖讜讗讬谉 讻讙讜谉 砖讗讬谞讜 讛讜诇讱 诇讻谞讜住 讜诇讗 专讜爪讛 注讻砖讬讜 诇讻谞讜住 讗诇讗 砖讻讘专 讻谞住 讚诇讬讻讗 转讜 诪爪讜讛 讗诇讗 讟专讚讗 讚诪爪讜讛 讗讬 讗讬讻讗 诪爪讜讛 诪讘砖讘转讱 讘讘讬转讱 谞驻拽讗 讻砖讗专 注讜住拽 讘诪爪讜讛, 讗诇讗 砖讘注诇 讛讘专讬讬转讗 诇讗 驻讬' 讗转 讛讚讘专讬诐 讗诇讗 砖讗诪专 住转诐 讞转谉 驻讟讜专 讜诪拽专讗 讚讘诇讻转讱 讘讚专讱 讜讞转谉 讗讬谉 讚专讻讜 诇讬诇讱 讜讗讞专 讻讱 驻讬专砖 讗转 讚讘专讬讜 讚讘转讜诇讛 讛讜讗 讚诪驻讟专 讗讘诇 讘讗诇诪谞讛 讞讬讬讘 讜讛讬讬谞讜 讚拽讗 讘注讬 诪讗讬 诪砖诪注 讚讘讘转讜诇讛 诇讬驻讟专 讜讘讗诇诪谞讛 诇讬讞讬讬讘 讚讛讗 讻讜谞住 讗转 讛讗诇诪谞讛 谞诪讬 讞转谉 诪讬拽专讬 讜讗讬谉 讚专讻讜 诇讬诇讱 砖讛专讬 砖拽讚讜 讞讻诪讬诐 注诇 转拽谞转 讘谞讜转 讬砖专讗诇 砖讬讛讗 砖诪讞 注诪讛 讙' 讬诪讬诐, 讜转讬专抓 诇讗 诪砖讜诐 砖讗讬谉 诇讬诇讱 拽讗诪专 讗诇讗 诪砖讜诐 诪爪讜讛 拽讗诪专 讚诪讛 讚专讱 专砖讜转 讜讻讜' 讜讻讜谞转讜 注诇 讟专讚转 诪爪讜讛 诇讗 注诇 讙讜祝 诪爪讜讛 讗诇讗 砖讜讗 诪讻讬谞讛 注诇 讙讜祝 诪爪讜讛 讜讻讛诇讬讻讛 诇注砖讬讬转 讛诪爪讜讛 砖讗诐 讘注砖讬讬讛 讙讜驻讛 诪讘砖讘转讱 谞驻拽讗, 讜诪拽砖讬 诇讬讛 讜讘讛诇讬讻讛 诪讬讛讗 讗诪讗讬 讜诪讬 诇讗 注住拽讬谞谉 讚讗讝讬诇 诇讚讘专 诪爪讜讛 讜讗驻讬' 讛讻讬 讗诪专 专讞诪谞讗 诇讬拽专讬 讚讗讻转讬 讘砖讘转讱 诪砖诪注 砖讬讜砖讘 讜讘讟诇 诪注讬拽专 注住拽 讛诪爪讜讛, 讜砖谞讬 诇讬讛 讚讘诇讻转讱 诪砖诪注 诇讻转讱 讚讬讚讱 专"诇 讛诇讬讻讛 砖诇 专砖讜转, 讜讛拽砖讛 诇讜 讗诐 讻谉 讗祝 讻讜谞住 讗转 讛讗诇诪谞讛 讜讘讛讜诇讱 诇讻谞讜住 诇讬驻讟专, 讜砖谞讬 诇讬讛 讚讗讬谉 讛讻讬 谞诪讬 讗诇讗 讚讗讬讛讜 诇讗讜 诪砖讜诐 诪爪讜讛 拽讗诪专 砖讻讘专 讻谞住 讗诇讗 诪砖讜诐 讟专讚讗 讜讻讜谞转讜 注诇 讟专讚转 诪爪讜讛 讗诇讗 砖讛诪拽砖讛 讛讘讬谞讛 注诇 讻诇 讟讬专讚讗 讜讛讬讬谞讜 讚讗拽砖讬 诇讬讛 诪讟讘注讛 住驻讬谞转讜 讜讛讜讚讬注讜 砖诪讟专讚转 诪爪讜讛 讗诪专讛 讜讗注"驻 砖讗讬谉 讘讛 讙讜祝 诪爪讜讛 讜讘诇讻转讱 讗注"讙 讚讻诇 讞转谉 讗讬谉 讚专讻讜 诇讬诇讱 诪讻诇 诪拽讜诐 讗讬谞讜 诪诪注讟 讗诇讗 讻诇 砖讬砖 讘讟专讚转讜 住专讱 诪爪讜讛 讚转专讜讬讛讜 谞驻拽讗 诪讘诇讻转讱 讚讟专讜讚 讟专讚讛 讚专砖讜转 讞讬讬讘 讜讞转谉 讗祝 砖诇讗 讘诪拽讜诐 诪爪讜讛, 讜诪讻诇 诪拽讜诐 讚讜拽讗 讘诪拽讜诐 住专讱 诪爪讜讛 驻讟讜专 讛讗 讻诇 砖讬砖 砖诐 诪爪讜讛 讗祝 讘讗诇诪谞讛 讻谉 讻讱 谞专讗讛 诇讬, 讗注"驻 砖讘驻讬专讜砖谞讜 讻转讘谞讜讛 讘讚专讱 讗讞专转 讗诇讗 砖诇注谞讬谉 驻住拽 讛讻诇 注讜诇讛 诇注谞讬谉 讗讞讚, 讜讙讗讜谞讬 驻专砖讜讛 讘讚专讻讬诐 讗讞专讜转 砖讬爪讗 诇讱 诪讛诐 砖讻讜谞住 讗转 讛讗诇诪谞讛 讗祝 讘砖注转 诪爪讜讛 讻讙讜谉 砖讘讗 诇讻谞讜住 讗讜 讛讜诇讱 诇讻谞讜住 讻讬讜谉 讚诪爪讜讛 砖讗讬谉 讘讛 讟讬专讚讗 讛讬讗 讞讬讬讘 讜讗讬谉 讛讚讘专讬诐 谞专讗讬谉 讻诇诇, 讜砖诪讗 转讗诪专 讻讜谞住 讛砖转讗 诪砖诪注 讻诇讜诪专 讘注讜讚 砖讛讜讗 诪拽讬讬诐 诪爪讜转 谞砖讜讗讬谉 讜讗诐 讻谉 讘讗诇诪谞讛 讗诪讗讬 诪讬讞讬讬讘 讜讘讘转讜诇讛 诪讛 讛讜爪专讻讛 讗讬谉 讝讛 讻诇讜诐 讛讻讜谞住 砖讻谞住 诪砖诪注 讻诪讛 砖讗转 讗诪专 讛讻讜谞住 爪讗谉 诇讚讬专 讜谞注诇 讘驻谞讬讛 讻专讗讜讬, 讛诪讘讬讗 讙讟, 讛砖讜诇讞 讗转 讛讘注专讛, 讜讻谉 讛专讘讛:



诪讛 砖驻讟专谞讜 讞转谉 诪拽"砖 讬砖 讗讜诪专讬诐 砖诇讗 谞讗诪专 讗诇讗 讘砖诇 注专讘讬转 讜讗讬谉 爪专讬讱 诇讜诪专 砖讗祝 讘讘专讻讜转讬讛 驻讟讜专 讗讘诇 砖诇 砖讞专讬转 讞讬讬讘 砖讗讬谞讜 讝诪谉 讟专讚讗 诇注谞讬谉 讝讛, 讜讬砖 诪驻拽驻拽讬诐 讘讚讘专 诇讛拽诇 讘讜 讗祝 讘砖诇 砖讞专讬转 砖讛专讬 诪讻诇 诪拽讜诐 讟专讚转 讛诇讘 讬砖 讻讗谉 讜讚讘专讬诐 讗诇讜 讻诇谉 转驻诇讛 讜转驻诇讬谉 讻讚讬谉 拽"砖 讛诐, 讗讘诇 讞讬讬讘 讘砖讗专 诪爪讜转 砖讗讬谉 爪专讬讻讜转 讻讜谞讛 讻诇 讻讱, 讜诇讗 讻诪讬 砖住讜讘专 砖驻讜讟专讬诐 讗讜转讜 诪讻诇 讛诪爪讜转, 讜讙讚讜诇讬 讛专讘谞讬诐 讻转讘讜讛 讻谉 讘诪住讻转 住讜讻讛 专"诇 砖讛诐 讻转讘讜 砖讛诪讞讬讬讘 讞转谉 讘砖讗专 讛诪爪讜转 讗讬谞讜 住讜讘专 砖诪讜注转 讛注讜住拽 讘诪爪讜讛, 讜诪讗讞专 砖讛诇讻讛 讻讚讘专讬 讛讗讜诪专 砖讛注讜住拽 讘诪爪讜讛 驻讟讜专 诪谉 讛诪爪讜讛 驻讟讜专 讛讜讗 讘讻诇 讛诪爪讜转, 讜诪讻诇 诪拽讜诐 诇讚注转谞讜 讗讬谉 讗谞讜 讗讜诪专讬诐 讻谉 讗诇讗 讘诪讛 砖讗讬 讗驻砖专 诇拽讬讬诐 讗转 讛诪爪讜讛 讛砖谞讬讛 讗诇讗 讘拽爪转 讘讟讜诇 砖诇 专讗砖讜谞讛 讜诇讗 注讜讚 讗诇讗 砖讬砖 诪讬 砖诪讞讬讬讘讜 讘转驻诇讬谉 讛讜讗讬诇 讜讗讬谉 讝诪谞谉 讗诇讗 讘讬讜诐 讗诇讗 砖注拽专 讛讚讘专讬诐 讻讚注转 专讗砖讜谉 讘砖注讛 砖讛讜讗 注讜住拽 讜讻讬 转注诇讛 注诇 讚注转讱 讚诪讬 砖讬砖 诇讜 转驻诇讬谉 讘专讗砖讜 讗讜 爪讬爪讬转 讘讘讙讚讜 讬讛讗 驻讟讜专 诪讻诇 讛诪爪讜转, 讗诐 讛讬讛 讗讘讚讛 砖讗驻砖专 诇讜 诇讛谞讬讞讛 讘诪拽讜诐 砖讗讬谉 诇讜 注讜讚 讘讛 讟专讚转 砖诪讬专讛 讜讚讗讬 讞讬讬讘 讜诪驻谞讬 砖专讜讘 讗讘讚讜转 讛诐 讘讘讛诪讜转 砖讟讜专讞 砖诪讬专转谉 讘诇讗 讛驻住拽 讛讜讗 讗讜诪专讛 诪谉 讛住转诐 讻讗诇讜 谞讗诪专讛 讘讻诇 讗讘讚讛, 讜讗祝 讘砖讗专 讗讘讚讜转 讗讬 讗转讛 爪专讬讱 诇讻讱 砖诪讻诇 诪拽讜诐 讘砖注讛 砖讛讻谞讬住讛 诇讘讬转讜 谞驻讟专 诪诇讬转谉 驻转 诇注谞讬 讜注诇 讗讜转讛 讛谞讗讛 谞注砖讛 砖讜诪专 砖讻专 注诇讬讛 讜讻谉 讘讬讗专谞讜讛 讘诪爪讬注讗 讘驻专拽 讛讗讜诪谞讬谉:





转讜住驻讜转 专讗"砖

讗讛诇讬诐 诇谞讞诇讬诐. 驻专砖"讬 讚讻转讬讘 讻谞讞诇讬诐 谞讟讬讜 讻讙谞讜转 注诇讬 谞讛专 讻讗讛诇讬诐 谞讟注 讛' 讜驻砖讟讬讛 讚拽专讗 讗讬讬专讬 讘讘砖诪讬诐 讻讚讻转讬讘 诪讜专 讜讗讛诇讜转. 讜讟驻讬 谞专讗讛 讚讚专讬砖 诪讚讻转讬讘 诪讛 讟讜讘讜 讗讛诇讬讱 讬注拽讘 讜讻讜' 讜住诪讬讱 诇讬' 讻谞讞诇讬诐 谞讟讬讜:



讛拽讜专讗 讗转 砖诪注 讜讗讬谞讜 讬讜讚注 诇讛讬讻谉 讟注讛 讬讞讝讜专 诇转讞诇转 讛驻专拽. 讜讚讜拽讗 砖讗讬谞讜 讬讜讚注 诇讛讬讻谉 讟注讛 讗讘诇 讗诐 讬讚注 砖讗诪专 讻诇 讛驻专拽 讜谞讝讻专 砖讚讬诇讙 驻住讜拽 讗' 讗讜 转讬讘讛 讗讞转 讗讬谞讜 爪专讬讱 诇讛转讞讬诇 讗诇讗 诪讗讜转讜 驻住讜拽 讜讗讬诇讱 讜讛讻讬 转谞讬讗 讘转讜住驻转讗 讚诪讻讬诇转讬谉 讛拽讜专讗 讗转 砖诪注 讜讟注讛 讜讛驻住讬拽 讘讜 驻住讜拽 讗' 诇讗 讬转讞讬诇 讘专讗砖 讛驻专拽 讗诇讗 讬转讞讬诇 诪讗讜转讜 驻住讜拽 讜讗讬诇讱 讜讙讜诪专 注讚 住讜祝 讜讻谉 注 讘诪讙诇讛 讜讻谉 讘转驻诇讛:



讞转谉 驻讟讜专 诪拽"砖 诇讬诇讛 讛专讗砖讜谉 讜讻讜'. 讜驻讟讜专 讘讬谉 讘讬讜诐 讘讬谉 讘诇讬诇讛 讗诐 诇讗 注砖讛 诪注砖讛 讗讘诇 诇讗讞专 讚' 诇讬诇讜转 讗注"讙 讚讟专讬讚 讜爪注讬专 讚诇讗 诪爪讬 讘注讬诇 诪"诪 诇讗 讟专讬讚 讻讜诇讬 讛讗讬 讻讬 讻讘专 谞转讬讬讗砖 拽爪转:



讜诪注砖讛 讘专"讙 砖谞砖讗. 讻诇讜诪专 讗诐 讗讚诐 讙讚讜诇 讻专"讙 专讜爪讛 诇讬讟讜诇 讗转 讛砖诐 讛专讬 讝讛 讛专砖讜转 讘讬讚讜 讜讗讬谉 讝讛 诪注砖讛 诇住转讜专:



讜讘注诇 讛讘讬转 讘讬谉 讻讱 讜讘讬谉 讻讱 讬专讚 诇诪讟讛 讜讬转驻诇诇. 诇驻讬 砖讗讬谉 讚注转讜 诪讬讜砖讘转 注诇讬讜, 讛讗 诇讗讜 讛讻讬 诪爪讬 诇讛转驻诇诇 讜诇讗 讚诪讬 诇讛讗 讚讗诪专讬谞谉 诇注讬诇 诇讗 讬注诪讜讚 讗讚诐 诇讗 注诇 讙讘讬 讻住讗 讜诇讗 注诇 讙讘讬 砖专驻专祝 讜诇讗 注诇 讙讘讬 诪拽讜诐 讙讘讜讛 讜讬转驻诇诇 讚讻讬讜谉 讚注诇讛 诇讗讬诇谉 诇注砖讜转 诪诇讗讻转讜 讛讜讬 讻讗讚诐 砖注诇讛 诇注诇讬讛 讜诪爪讬 诇讛转驻诇诇 讗讬 诇讗讜 诪砖讜诐 砖讗讬谉 拽 讚注转讜 诪讬讜砖讘转 注诇讬讜:



诇讗 拽砖讬讗 讛讗 讘驻专' 专讗砖讜谉 讛讗 讘驻专' 砖谞讬. 驻专砖转讬 诇注讬诇 讚诇专讘讛) [讚诇专讘讗] 诇讗讜 讚讜拽讗 驻专拽 专讗砖讜谉 讗诇讗 讚讬 讘驻住讜拽 专讗砖讜谉 讗讘诇 讛专讬"祝 驻讬专砖 (讚专讘) [讚专讘讗] 诪讜讚讛 讛讻讗 讚讘注讬谞谉 砖讬讛讜 讘讟诇讬谉 诪诪诇讗讻转谉 讘驻专拽 专讗砖讜谉 讚讛讗 专讘讗 拽讘诇讛 诇讛讗 讚专讘 诪专讬 讜诇讗讜 诪砖讜诐 讚讘注讬谞谉 讻讜谞讛 讘讻讜诇讬讛 驻专拽 [专讗砖讜谉 讗诇讗] 讗讬 诇讗 讘讟讬诇讬 诪诪诇讗讻转谉 诪砖讜讬 诇讬' 注专讗讬 讻讬 讛讗 讚讗诪专讬谞谉 讘驻"拽 讚讬讜诪讗 [讚祝 讬"讟:] 讚讗住讜专 诇专诪讜讝 讘注讬谞讬诐 讘驻专拽 专讗砖讜谉 诪砖讜诐 讚讻转讬讘 讜诇讗 讗讜转讬 拽专讗转 讬注拽讘:



讗讬 专' 讬讛讜砖注 诪讗讬 讗讬专讬讗 驻讜注诇讬诐 讗驻讬诇讜 讻诇 讗讚诐 谞诪讬. 讜诇讬讻讗 诇诪讬诪专 讚讻诇 讗讚诐 专砖讜转 讜驻讜注诇讬诐 讞讬讬讘讬谉 讚诪讬诇转讗 讚驻砖讬讟讗 讛讬讗 讚讻讬讜谉 砖讻诇 讗讚诐 讬讻讜诇 诇讛转驻诇诇 诇讻转讞诇讛 诪注讬谉 讬"讞 讚驻讜注诇讬诐 爪专讬讻讬谉 诇注砖讜转 讻谉:



讜讞讜转诐 讘讘专讻转 讛讗专抓 讜讻讜诇诇 讘讜谞讛 讬专讜砖诇讬诐 讘讗诪爪注. 讬砖 讻讞 讘讬讚 讞讻诪讬诐 诇转拽谉 讜诇拽爪专 讛讘专讻讜转 诇驻讜注诇讬诐 讻讚讬 砖讬砖讻专讜诐 讘注诇讬 讘转讬诐:





诪讛专砖"讗 - 讞讬讚讜砖讬 讛诇讻讜转

讙诪专讗 拽专讗 讜讟注讛 讜讗讬谞讜 讬讜讚注 诇讛讬讻谉 讟注讛 讘讗诪爪注 讛驻专拽 讬讞讝讜专 诇转讞诇转 讛驻专拽 讻讜' 讻爪"诇:


转讜住' 讘讚"讛 诪注砖讛 讘专"讙 砖谞砖讗 讻讜' 诇讗讜 诪注砖讛 诇住转讜专 讛讜讗 讚拽诪"诇 讗诐 讙讚讜诇 讻讜' 讛专砖讜转 讘讬讚讜 注讻"诇 讜讻讛"讙 拽讗诪专讬' 诇拽诪谉 讗讛讗 讚砖诇 专"讙 讛讬讜 拽讜专讬谉 讗讜转谉 讗讘讗 驻诇讜谞讬 讻讜' 诪注砖讛 诇住转讜专 讜诪砖谞讬 诪砖讜诐 讚讞砖讬讘讬 讜拽"拽 讗诪讗讬 诇讗 诪驻专砖 诇讛 转诇诪讜讚讗 讘讻讛"讙 讛讻讗 讗诪转谞讬' 诇驻讬 讚讘专讬讛诐 讙诐 讬砖 诇讚拽讚拽 讘讚讘专讬讛诐 讚诪砖诪注 讛讻讗 讚驻住讬拽讗 诇讬讛 讘砖讗专 讻诇 讗讚诐 讗讬谉 专砖讜转 讘讬讚讜 讜讘住讬驻讗 讗讬讻讗 驻诇讜讙转讗 讘讛讻讬 讚转"拽 住"诇 讞转谉 讗诐 专讜爪讛 诇拽专讜转 拽"砖 诇讬诇讛 讛专讗砖讜谉 拽讜专讗 讜讬砖 诇讬讬砖讘 讜讚讜"拽:


讘讚"讛 讗驻讬诇讜 讻诇 讗讚诐 讻讜' 讗诐 讛驻讜注诇讬诐 讗讜诪专讬诐 讗驻讬诇讜 诇讻转讞诇讛 注讻"诇 讛诇砖讜谉 诪讙讜诪讙诐 拽爪转 讻讬讜谉 讚砖讗专 讻诇 讗讚诐 谞诪讬 专砖讜转 诇讻转讞诇讛 谞诪讬 讛讜讗 讜讛讻讬 讛诇"诇 讗讬谉 讝讜 砖讜诐 讞讬讚讜砖 讗诐 讛驻讜注诇讬诐 讗讜诪专讬诐 诇讞讜讘讛 讜讬砖 诇讬讬砖讘 讚专砖讜转 讚砖讗专 讻诇 讗讚诐 谞诪讬 诇专"讬 讗讬谉 诇讗讚诐 诇讛专讙讬诇 注爪诪讜 讘讻讱 讜诇注砖讜转 诇讻转讞诇讛 讗讘诇 驻讜注诇讬诐 讜讚讗讬 讚诇讻转讞诇讛 讛讜讗 诪诪讬诇讗 讚讞讜讘讛 注诇讬讛诐 诇注砖讜转 讻谉 诪驻谞讬 讘讬讟讜诇 诪诇讗讻讛 讜拽"诇:





讞讻诪转 砖诇诪讛

讙诪专讗 住专讻讬讛 谞拽讬讟 讜讗转讗 谞"讘 讗讘诇 住诪"讙 讜讟讜专 驻讬' 讚拽讗讬 讗讜讻转讘转诐 讛"拽 砖讗诐 讗诪专 诇诪注谉    讬专讘讜 讬诪讬讻诐 讗讬谞讜 讞讜讝专 诇讜讻转讘转诐 专讗砖讜谞讛 讚讜讚讗讬 讘讜讻转讘转诐 讗讞专讜谞讛 讛讜讗 注讜诪讚 讻讜':





专砖"砖

讙诪专讗 讜讘注讛"讘 讘"讻 讜讘"讻 讻讜' 诇驻讬 砖讗讬谉 讚注转讜 诪讬讜砖讘转 注诇讬讜. 注驻专砖"讬. 讜讘驻砖讜讟讜 谞专讗讛 讚讗讜诪谞讬谉 诪驻谞讬 专讙讬诇讜转诐 讗讬谞诐 诪转驻讞讚讬诐 诪砖讗"讻 讘注讛"讘 砖讗讬谞讜 专讙讬诇 诇讻谉 诪转驻讞讚 讜讗讬谉 讚注转讜 诪讬讜砖讘转 注诇讬讜. 讜谞"诪 讘讗讜诪谞讬谉 讛注讜住拽讬谉 讘诪诇讗讻转 注爪诪谉. 讜专讗讬讛 讚谞拽讬讟 讗讜诪谞讬谉 讜诇讗 驻讜注诇讬谉 讻讚转谞讬 诇拽诪谉 讛驻讜注诇讬诐 砖讛讬讜 注讜砖讬谉 诪诇讗讻讛 讻讜'. 讜注讬' 讘讬专讜砖诇诪讬 讚讝"诇 砖诐 讻讬谞讬 诪转谞讬转讗 讛驻讜注诇讬谉 拽讜专讬谉 讻讜' 讜注"砖 讘诪驻专砖. 讜注讬讬谉 讘砖谞讜"讗 砖驻讬专砖 讚讘注讛"讘 讬讜专讚 讗祝 诇拽"砖 讜讛讜讗 谞讙讚 转专"讬 讜讛砖讜"注. 讗讱 诪爪讗转讬 诇讜 讞讘专 讛专"专 诪谞讜讞 讘讻"诪 讘驻"讘 诪讛诇' 拽"砖 讛"讚:



砖诐 专诪讬 诇讬讛 讻讜' 讛讗讜诪谞讬谉 讻讜'. 讜驻讬专砖"讬 讗驻讬诇讜 讘讝诪谉 砖讛谉 注讜住拽讬谉. 谞专讗讛 讚讚讬讬拽 诇讛 讚讗诇"讻 讻讬讜谉 讚注"讻 讬专讚讜 讘砖注转 转驻诇讛 讗"讻 讬专讚讜 诪拽讜讚诐 诇拽"砖:



砖诐 讜讛转谞讬讗 讘讛"讗 注讜住拽讬谉 讻讜'. 讛讜讗 诇注讬诇 讬"讗:



专砖"讬 讚"讛 诪注讬谉 讬"讞. 砖讻讜诇诇 讬"讞 讘专讻讜转 讘讘专讻讛 讗讞转. 诇"讚 讚讻讬讜谉 讚讙' 专讗砖讜谞讜转 讜讗讞专讜谞讜转 讗讜诪专讬诐 讻讛诇讻转谉 诇讗 谞砖讗专讜 讗诇讗 讬"讘:



讙诪专讗 讗"讻 诇讬诪讗 拽专讗 讘诇讻转 讻讜'. 诇注讬诇 讬"讗 讛讙讬' 讘砖讘转 讜讘诇讻转 讻讜'. 讜注讬' 讘住讜讻讛 讘专砖"讬 讜转讜住驻讜转 讜诪讛专砖"讗:



转讜住' 讚"讛 讗讛诇讬诐. 讚讗讛诇讬诐 讻讜' 诇砖讜谉 讘砖诪讬诐. 专讗讬讛 讘专讜专讛 诇驻讬专讜砖诐 诪住谞讛讚专讬谉 拽"讛 讘' 注"砖:



讘讗"讚 诪讚住诪讬讱 诪讛 讟讜讘讜 讗讜讛诇讬讱 讻讜'. 讻讚讘专讬讛诐 诪讘讜讗专 诇讛讚讬讗 讘转谞讗 讚讘讗"专 驻讻"讗. 讗讘诇 砖诐 诇拽诪谉 讚专讬砖 讙"讻 讻讗讛诇讬诐 讻讜' 讗诇讜 讘"讻 讜讘"诪 讻驻讬专砖"讬 讙"讻:





讛讙讛讜转 讬注讘"抓

转讜住' 讚"讛 讜讞讜转诐. 讬砖 讻讞 讘讬讚 讞讻诪讬诐 诇注拽讜专 讻讜' 谞"讘 讘驻专拽 讙' 砖讗讻诇讜 (诪讜,讗) 诪砖诪注 讚诇讗 注拽讬专讛 讛讬讗:





讘谉 讬讛讜讬讚注

诪址讛 谞旨职讞指诇执讬诐 诪址注植诇执讬诐 讗侄转 讛指讗指讚指诐 诪执讟旨只诪职讗指讛 诇职讟指讛殖专指讛. 讗址祝 讗止讛指诇执讬诐 诪址注植诇执讬诐 讗侄转 讛指讗指讚指诐 诪执讻旨址祝 讞讜止讘指讛 诇职讻址祝 讝职讻讜旨转. 谞专讗讛 诇讬 讘住"讚 讛讬讜砖讘 注专讗讬 讘讘讬转 讛讻谞住转 讜讘讬转 讛诪讚专砖 谞拽专讗讬诐 诇讙讘讬讛 讚讬讚讬讛 '讗讛诇', 讗讘诇 讛讬讜砖讘 砖诐 讜诇讜诪讚 讘拽讘注 谞讞砖讘讬谉 诇讙讘讬 讚讬讚讬讛 '讘讬转', 讜讗讝 讘砖讻专 讝讛 讬讛讬讛 谞讜住祝 诪住驻专 讘讬转 [412] 注诇 诪住驻专 讞讜讘讛 [21], 讜讬讛讬讛 住讱 讛讻诇 诪住驻专 讝讻讜转 [433], 讜诇讝讛 讗诪专 诪注诇讬谉 讗转 讛讗讚诐 诪讻祝 讞讜讘讛 诇讻祝 讝讻讜转. 讜谞专讗讛 诇讬 讘住"讚 注谞讬谉 讛讚诪讬讜谉 讛讝讛 诇谞讞诇讬诐, 讻讬 讛谞讞诇讬诐 讗诐 讟讘诇 讘讛诐 讗讚诐 讟诪讗, 谞拽专讗 讛讜讗 注爪诪讜 讗讞专 讛讟讘讬诇讛 讗讚诐 讟讛讜专, 讜讻谉 拽讚讜砖转 讗讛诇讬诐 砖讛诐 讘转讬 诪讚专砖讜转 诪住讬讬注讬谉 诇讗讚诐 诇注砖讜转 转砖讜讘讛 诪讗讛讘讛, 砖讛讝讚讜谞讜转 注爪诪谉 讬转讛驻讻讜 诇讝讻讬讜转.



专址讘旨执讬 讗址诪执讬 讜职专址讘旨执讬 讗址住执讬, 讛植讜讜旨 拽指讗 拽址讟职专执讬谉 诇值讬讛旨 讙旨职谞指谞指讗 诇职专址讘旨执讬 讗侄诇职注指讝指专. 谞专讗讛 诇讬 讘住"讚 讚讗砖诪注讬谞谉 转诇诪讜讚讗 讘讝讛 砖讬砖 诪爪讜讛 专讘讛 讘注砖讬讛 讜转讬拽讜谉 砖诇 讛讞讜驻讛, 讚讛讗 专' 讗诪讬 讜专' 讗住讬 讘讬讟诇讜 转诇诪讜讚诐 讜注砖讜 讝讛 讘讬讚诐, 讗祝 注诇 讙讘 讚讛讜讛 讗驻砖专 注诇 讬讚讬 讗讞专讬诐, 讜讻谉 转诪爪讗 讘讝讜讛专 讛拽讚讜砖 驻专砖转 转专讜诪讛 讘注讜讘讚讗 讚讘专讬讛 讚专讘 住驻专讗, 讜诇讝讛 讗诪专 讗诇讜 诇讗 讘讗谞讜 讗诇讗 诇砖诪讜注 讚讘专 讝讛 讚讬讬谞讜, 讻诇讜诪专 讗诇讜 诇讗 讘讗谞讜 诇注住拽 讝讛 砖讘讟诇谞讜 讘讜 诪转诇诪讜讚 转讜专讛, 讗诇讗 专拽 诇讛讬讜转 讝讛 住讬讘讛 诇砖诪讜注 讚讘专 讬拽专 讜讞讚讜砖 讻讝讛 讚讬讬谞讜, 讚讗祝 注诇 驻讬 砖注住拽 讛讙谞谞讗 讛讜讗 讝诪谉 诪专讜讘讛, 讜砖诪讬注转 讚讘专 讝讛 讛讜讗 讝诪谉 诪讜注讟 讬住驻讬拽.





讘谞讬讛讜

专址讘旨执讬 讗址诪执讬 讜职专址讘旨执讬 讗址住执讬, 讛植讜讜旨 拽指讗 拽址讟职专执讬谉 诇值讬讛旨 讙旨职谞指谞指讗 诇职专址讘旨执讬 讗侄诇职注指讝指专. 谞"诇 讚讗祝 注诇 讙讘 讚讝讜 诪诇讗讻讛 砖讗驻砖专 诇注砖讜转讛 注诇 讬讚讬 讗讞专讬诐, 注诐 讻诇 讝讛 讘讟诇讜 注住拽 讛转讜专讛 讘讞讘讜专讛 讜拽讟专讬 诇讬讛 讙谞谞讗, 诪驻谞讬 讻讬 讛讬讜 诪讻讜讜谞讬诐 讻讜讜谞讜转 注诇 驻讬 讛住讜讚 讘讚讘专 讝讛, 砖讗讬谉 讗讞专讬诐 讬讜讚注讬诐 诇讻讜讬谉 讻诪讜转诐. 讜讛讗 讚注专讘 诇讛诐 讚讘专 讝讛 讘讬讜转专 讜讛驻诇讬讙讜 讘砖讘讞讜, 诪驻谞讬 讻讬 住讘专讗 讝讜 讛讬讜 讗讜诪专讬诐 讗讜转讛 拽讜讚诐 讝讛 诪讚注转诐 讜诇讗 砖诪注讜 讗讜转讛 诪专讘诐, 讜讻讬讜谉 讚讞讝讜 讗讚诐 讙讚讜诇 讚住讘专 讻谉 诇讛讚讬讗, 注专讘 诇讛诐 讚讘专 讝讛 讚讗讬转诪专 诪砖诪讬讛 讚专讘讬 讬讜讞谞谉, 讚谞诪爪讗 讛诐 讻讜讜谞讜 诇讚注转讜 砖诇 讙讚讜诇.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讜讗讬谉 诪讘专讻讬谉 诇驻谞讬讛 砖讗讬谞讛 诪谉 讛转讜专讛. 注讬' 诇拽诪谉 (讚祝 诇讛 注"讗) 转讜住' 讚"讛 诇驻谞讬讜 讜讚"讛 讗诇讗. 讜讬讜诪讗 (讚祝 注讟 注"讗) 转讜住' 讚"讛 讜诇讗 讘讬专讱. 讜讘住讜讻讛 (讚祝 讻讜 注"讘) 转讜住' 讚"讛 讜诇讗 讘讬专讱. 讜讞讜诇讬谉 (讚祝 拽讝 注"讗) 转讜住' 讚"讛 讜诇讗 讘讬专讱:


转讜住' 讚"讛 讜讞讜转诐 讻讜' 讘诪诇讗讻转 讘注讛"讘. 注讬' 诇拽诪谉 (讚祝 诪讜 注"讗) 转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜注诇讬诐 注讜拽专讬诐 讗讜转讛. 讜爪"注:





讞讬讚讜砖讬 专讘讬 注拽讬讘讗 讗讬讙专

讘转专"讬 讚"讛 讜讚讘专转 讘诐 讻讜' 讘诐 讬砖 诇讱 专砖讜转 诇讚讘专 讜诇讗 讘讚讘专讬诐 讗讞专讬诐 讻讜' 讻诇讜诪专 讗驻讬诇讜 讘拽"砖 讻讜', 讜讚讘专转 讘诐 注砖讛 讗讜转诐 拽讘注 砖讬讛讬讜 讻诇 讚讘专讬讱 讘讝讛, 讜讻谉 讗诪专讜 讘讬专讜砖诇诪讬, 诪讻讗谉 讛砖讞 砖讬讞转 讞讜诇讬谉 讻讜'.
转诪讬讛谞讬 讛讗 讘讬讜诪讗 (讚祝 讬讟) 讗讬转讗 讗"专 讛砖讞 砖讬讞转 讞讜诇讬谉 注讜讘专 讘注砖讛, 砖谞讗诪专 讜讚讘专转 讘诐 讜诇讗 讘讚讘专讬诐 讗讞专讬', 讚诪砖诪注 讜诇讗 讘讚"讗 讛讬讬谞讜 讚讚讘讜专讱 讬讛讬' 专拽 讘诐, 讚讛讬讬谞讜 讘拽"砖 讗讘诇 讘讚讘专讬诐 讗讞专讬诐 诇讗 转讚讘专 讛讬讬谞讜 讚诇讗 转讚讘专 砖讬讞转 讞讜诇讬谉, 讜诇讗 讚拽讗讬 砖诇讗 讬驻住讬拽 讘拽"砖 讘讚"讗, 讜讛讛讜讗 讚注砖讛 讗讜转诐 拽讘注 讛讬讬谞讜 砖诇讗 讬拽专讗 拽"砖 讚专讱 注专讗讬 砖诇讗 讬专诪讜讝 讘注讬谞讬讜 讻诪讜 砖驻讬专砖"讬 砖诐:





驻谞讬 讬讛讜砖注

讘转讜住' 讘讚"讛 讛拽讜专讗 讗转 砖诪注 讻讜' 讗讘诇 讛讬讛 讬讜讚注 讻讜' 讗"爪 诇讞讝讜专 注讚 住讜祝 讛讚讬讘讜专. 谞专讗讛 砖讛讜爪专讻讜 诇驻专砖 讻谉 讻讬 讛讬讻讬 讚诇讗 谞讬诪讗 讚讗驻讬诇讜 讗诐 讬讜讚注 砖讚讬诇讙 讘讗诪爪注 讗驻"讛 爪专讬讱 诇讞讝讜专 诇讙诪专讬 诇专讗砖 讚讻讬讜谉 砖爪专讬讱 诪讬讛讜 诇拽专讜转 砖谞讬转 讗"讻 诪讛 砖拽专讗 讘专讗砖讜谞讛 讛讜"诇 讻讛驻住拽 诇讙讘讬 诪讛 砖拽专讗 转讞讬诇讛 讘专讗砖讜谞讛 讜转讜 诇讗 拽专讬谞谉 讘讬讛 讜讛讬讜 讘讛讜讜讬讬转谉 讜讻谉 讘讛诇诇 讜诪讙讬诇讛 诪砖"讛 讛讜爪专讻讜 诇驻' 讚讗"爪 诇讞讝讜专 诇专讗砖 讻讬讜谉 讚讘讻讛"讙 讻讬讜谉 砖拽专讗 讘讗讜转讛 驻专砖讛 转讜 诇讗 讛讜讬 讛驻住拽:


讘诪砖谞讛 讛讗讜诪谞讬谉 讻讜' 讞转谉 驻讟讜专 诪拽"砖 诇讬诇讛 讛专讗砖讜谞讛 讻讜'. 讜讬"诇 讗诪讗讬 诇讗 拽转谞讬 谞诪讬 讛讻讗 讘讞转谉 讚驻讟讜专 诪拽"砖 讜诪转驻讬诇讬谉 讜诪讻诇 诪爪讜转 讛讗诪讜专讜转 讘转讜专讛 讻讚拽转谞讬 诇拽诪谉 讘驻专拽 诪讬 砖诪转 讜诇讻讗讜专讛 讞讚 讟注诪讗 讗讬转 诇讛讜 诪砖讜诐 讟专讚讗 讚诪爪讜讛 讜讗驻讬诇讜 诇讗讜转谉 讛住驻专讬诐 讚诇"讙 诇拽诪谉 讜诪讻诇 诪爪讜转 讻讜' 诪"诪 讛讜"诇 诇诪讬转谞讬 驻讟讜专 诪拽"砖 讜诪转驻诇讛 讜诪转驻讬诇讬谉 讚讛讗 讗驻讬诇讜 诇砖讬讟转 专砖"讬 讜住讬讬注转讜 讘驻' 讛讬砖谉 (住讜讻讛 讚祝 讻"讜) 讘讚"讛 诪砖讜诐 专讘讬 砖讬诇讗 讗诪专讜 讚诇讬转 诇讛讜 诇讛谞讱 转谞讗讬 讛注讜住拽 讘诪爪讜讛 驻讟讜专 诪谉 讛诪爪讜讛 诪砖诪注 讛转诐 讚拽讬"诇 讻专讘讬 砖讬诇讗 诪"诪 住讜祝 住讜祝 诇讻"注 驻讟讜专 诪谉 讛转驻诇讛 讜诪谉 讛转驻讬诇讬谉 讻讚诪砖诪注 讛转诐 诇讛讚讬讗 讜诪诇讘讚 讝讛 谞专讗讛 讚讜讞拽 诇讜诪专 讚住转诪讗 讚诪转谞讬转讬谉 讚讛讻讗 讜讘专"驻 诪"砖 驻诇讜讙转讗 讚转谞讗讬 讛讬讗 诇注谞讬谉 讚驻讟讜专 诪砖讗专 诪爪讜转 讜注讬' 诪讛 砖讗讻转讜讘 讘讝讛 讘专"驻 诪"砖 诪讬讛讜 诇讗讜转谉 讚诇"讙 谞诪讬 讘专"驻 诪"砖 讗诇讗 转驻诇讛 讜转驻讬诇讬谉 讜讻砖讬讟转 专讘讬谞讜 讬讜谞讛 讚诪诪讬诇讗 讬讚注讬谞谉 讚讻"砖 讘砖讗专 诪爪讜转 讜讻诪讜 砖讗讘讗专 讘诪拽讜诪讜 讚诇驻"讝 讬砖 诇讬讬砖讘 讘驻砖讬讟讜转 讛讗 讚诇讗 转谞讬 讛讻讬 转驻讬诇讬谉 诇讗 诪讬讘注讬讗 诇砖讬讟转 专讜讘 讛驻讜住拽讬诐 讚讞转谉 讗讬谞讜 驻讟讜专 诪拽"砖 讗诇讗 讘诇讬诇讛 讚讜拽讗 讚讟专讬讚 讘讟专讚讗 讚讘注讬诇转 诪爪讜讛 诪砖讗"讻 讘讬讜诐 讗"讻 诇"砖 诇诪讬转谞讬 转驻讬诇讬谉 讚诇讬诇讛 诇讗讜 讝诪谉 转驻讬诇讬谉 讛讬讗 讗诇讗 讚讗驻讬诇讜 诇诪讗谉 讚住讘讬专讗 诇讬讛 讚讗驻讬诇讜 讘讬讜诐 驻讟讜专 诪拽"砖 讗驻讬诇讜 讛讻讬 诇讗 讛讜爪专讱 诇诪讬转谞讬 转驻讬诇讬谉 讘讛讚讬 拽"砖 讚讗讚专讘讛 转驻讬诇讬谉 讞诪讬专讬 讟驻讬 讜讗讬住讜专讗 谞诪讬 讗讬讻讗 讜诪讬 砖专讜爪讛 诇讛讞诪讬专 讗讬谞讜 专砖讗讬 砖讛专讬 讗住讜专 诇讛住讬讞 讚注转讜 诪转驻讬诇讬谉 讜爪专讬讻讬谉 讙讜祝 谞拽讬 讚讗驻讬诇讜 诪讬 砖讬砖 诇讜 转讗讜转 讗砖讛 讗住讜专 诇讛谞讬讞诐 讻"砖 讘讞转谉 讚诇讗 住讙讬 讘诇讗讜 讛讻讬 讜诪讛"讟 谞诪讬 诇讗 讗讬爪讟专讬讱 诇诪讬转谞讬 转驻诇讛 讚讗转讬讗 讘诪讻"砖 讻讬讜谉 讚驻讟讜专 诪转驻讬诇讬谉 讚讗讜专讬讬转讗 诪讻"砖 转驻诇讛 讚专讘谞谉 讜诇拽诪谉 讘专"驻 诪"砖 谞诪讬 诇讗 讗讬爪讟专讬讱 诇诪讬转谞讬 转驻讬诇讬谉 讗诇讗 诪砖讜诐 住讬驻讗 讚谞讜砖讗讬 诪讟讛 讜讻诪"砖 讛转讜住' 砖诐 讜拽"诇 讜注讬' 注讜讚 讘专"驻 诪讬 砖诪转讜 讘讗专讬讻讜转:


讘转讜住' 讘讚"讛 诪注砖讛 讘专"讙 讻讜' 诇讗讜 诪注砖讛 诇住转讜专 讛讜讗 讚拽诪"诇 讗诐 讙讚讜诇 讛讜讗 讻讜' 注讻"诇. 讜诇讻讗讜专讛 讬砖 诇转诪讜讛 讚讛讗 讘住讜讻讛 讘讚祝 讻"讜 砖谞讬谞讜 讘诪砖谞讛 讻讛"讙 诪注砖讛 讘专讬讘"讝 讜诪拽砖讛 讘讙诪' 诪注砖讛 诇住转讜专 讜诪砖谞讬 讞住讜专讬 诪讞住专讬 讜讛讻讬 拽转谞讬 讗诐 讘注讬 诇讛讞诪讬专 注诇 注爪诪讜 诪讞诪讬专 讜讗讬谉 讘讜 诪砖讜诐 讬讜讛专讗 讜诪注砖讛 谞诪讬 讻讜' 讜诇驻"讝 诇驻讬 砖讬讟转 讛转讜住' 讚讛讻讗 谞诪讬 讛讬讛 诇讛砖"住 诇讜诪专 讞住讜专讬 诪讬讞住专讬 讜谞诇注"讚 诇讬讬砖讘 讚砖讗谞讬 讛讻讗 讚诪讬诇转讗 讚驻砖讬讟讗 讻讬讜谉 砖注讬拽专 讛讟注诐 讘讞转谉 讚驻讟讜专 诪拽"砖 讗讬谞讜 讗诇讗 诪砖讜诐 讚讟专讬讚 讜诇讗 诪爪讬 诪讻讜讜谉 诇砖讬讟转 讛转讜住驻讜转 讜讛专讗"砖 讜讻讚诪砖诪注 谞诪讬 诪住讜讙讬讗 讚讛讻讗 讜讚住讜祝 驻专拽讬谉 讗"讻 诪讬诇转讗 讚驻砖讬讟讗 讛讬讗 讚诇讗 砖讬讬讱 诇讜诪专 讚讻诇 诪讬 砖驻讟讜专 诪讚讘专 讜注讜砖讛 诪拽专讬 讛讚讬讜讟 讚讻讬讜谉 讚讘讟注诪讗 讚讻讜讜谞讛 转诇讬讗 讜诪砖"讛 驻讟专讜 讛讻转讜讘 讗"讻 讛讬讻讬 讚诪爪讬 诪讻讜讬谉 爪专讬讱 诇拽专讜转 讚讗驻砖专 诇讜 诇拽讬讬诐 砖谞讬讛诐 诪砖讗"讻 讘住讜讻讛 讚诇讗 砖讬讬讱 诇讜诪专 讻谉 讜讛讜"讗 讚讗讬谉 专砖讗讬 诇讛讞诪讬专 诪砖讜诐 讛讱 讘专讬讬转讗 讛讜讘讗 讘讬专讜砖诇诪讬 讚讻诇 讛驻讟讜专 讜注讜砖讛 诪拽专讬 讛讚讬讜讟 讜诪砖"讛 讗讬爪讟专讬讱 诇诪讬转谞讬 讘讛讚讬讗 砖讗诐 讘讗 诇讛讞诪讬专 注诇 注爪诪讜 专砖讗讬 讜诪讟注诐 砖讗讘讗专 砖诐 讘诪拽讜诪讜 讜诪砖"讛 讛讜爪专讱 讛砖"住 诇讜诪专 讞住讜专讬 诪讬讞住专讬. 讜讘专 诪谉 讚讬谉 讬"诇 讘驻砖讬讟讜转 诇驻讬 诪讛 砖诪爪讗转讬 讘讬专讜砖诇诪讬 讚讗驻讬诇讜 诇诪"讚 诇讗 讻诇 讛专讜爪讛 诇讬讟讜诇 讗转 讛砖诐 讬讟讜诇 讜讗讬转 讘讬讛 诪砖讜诐 讬讜讛专讗 讗驻"讛 诪讜讚讛 讘诪讬 砖谞转诪谞讛 驻专谞住 注诇 讛爪讬讘讜专 讚专砖讗讬 诇讛讞诪讬专 讜讗"讻 讗讬谉 诇讱 驻专谞住 注诇 讛爪讬讘讜专 讬讜转专 诪专"讙 砖讛讬讛 谞砖讬讗 诇驻"讝 诇讗 讛讜讬 诪注砖讛 诇住转讜专 讻诇诇 讜注讬讬谉 注讜讚 讘讝讛 讘住讜祝 驻讬专拽讬谉:


讘讚"讛 讛讗 讘驻专拽 专讗砖讜谉 诇讗讜 讚讜拽讗 谞拽讟 讻讜' 讜专讘讗 讗诪专 诇注讬诇 驻住讜拽 专讗砖讜谉 诇讘讚 讻讜'. 讗讘诇 讛专讬"祝 讜讛专讗"砖 讝"诇 讻转讘讜 讘注谞讬谉 讗讞专 讚讛讗 讚讗诪专讬谞谉 讛讻讗 讘驻专拽 专讗砖讜谉 讛讬讬谞讜 讚诇讗 讻讛诇讻转讗 讗诇讗 讗诇讬讘讗 讚专"讬 讚讗诪专 讻诇 驻专拽 专讗砖讜谉 讘注讬 讻讜讜谞讛 讜讗祝 注"讙 讚专讘讗 讚讗讬讛讜 诪专讗 讚砖诪注转讗 讚砖谞讬 诇讬讛 专讘 诪专讬 讜专讘讗 讙讜驻讗 住"诇 讚讘驻住讜拽 专讗砖讜谉 诇讘讚 讘注讬 讻讜讜谞讛 讗诇讗 诪砖讜诐 讚专讘讗 讗诇讬讘讗 讚谞驻砖讬讛 住"诇 讚讟注诪讗 讚讗讜诪谞讬谉 诇讗讜 诪砖讜诐 讻讜讜谞讛 讛讜讗 讗诇讗 讛讗 讚诪驻诇讙讬谞谉 讘讗讜诪谞讬谉 讘讬谉 驻专拽 专讗砖讜谉 诇驻专拽 砖谞讬 讛讬讬谞讜 诪砖讜诐 住讜讙讬讗 讚驻"拽 讚讬讜诪讗 讚讘驻专拽 专讗砖讜谉 讗住讜专 诇专诪讜讝 讘注讬谞讬讜 讻讜' 诪砖讜诐 讚诪砖讜讛 诇讬讛 讗专注讬 注讬讬谉 讘讗专讬讻讜转 讘诇砖讜谉 讛专讬"祝 讜讛专讗"砖 讗诪谞诐 诇注谞"讚 诇讜诇讬 砖讬讟转 讛转讜住驻讜转 讜讛专讬"祝 讜讛专讗"砖 讝"诇 讛讬讛 谞"诇 诇驻专砖 讘驻砖讬讟讜转 讬讜转专 讚谞讛讬 讚专讘讗 住"诇 讚驻住讜拽 专讗砖讜谉 诇讘讚 讘注讬 讻讜讜谞讛 讛讬讬谞讜 诪砖讜诐 讚驻住拽 讛诇讻讛 讻专"诪 讚住"诇 讛讻讬 诪砖讗"讻 讛讻讗 讚专讘 讘讗 诇转专讜爪讬 专讜诪讬讗 讚诪转谞讬' 讗讘专讬讬转讗 讚诪爪专讬讱 讻讜讜谞讛 诪讚专砖讗 讚讛住讻转 讜讬诇讬祝 拽"砖 讘讙讝"砖 诪讚讘专讬 转讜专讛 讜讗"讻 砖驻讬专 诪住讬拽 专讘讗 讚讛讱 讘专讬讬转讗 讛讬讬谞讜 讘驻专拽 专讗砖讜谉 讻讬讜谉 讚注"讻 讛讗讬 转谞讗 驻诇讬讙 讗讚专"诪 讚讛讗 专"诪 注"讻 诇讬转 诇讬讛 讛讱 讙讝"砖 讻诪"砖 诇注讬诇 讘讚祝 讛拽讜讚诐 诪讚住"诇 诇专"诪 讚讘拽"砖 讗"爪 诇讛砖诪讬注 诇讗讝谞讜 讜讗讬 住"讚 讚讗讬转 诇讬讛 讙讝"砖 讛讗 拽讬讬"诇 讚讗讬谉 讙讝"砖 诇诪讞爪讛 讜讛讜"诇 诇诪讬诇祝 拽"砖 诪讚"转 诪讬讛讜 诇讻转讞诇讛 讜讻诪"砖 诇注讬诇 讘讗专讬讻讜转 注"砖. 讜注讜讚 讬"诇 讚谞讛讬 讚驻住拽 专讘讗 诇注讬诇 砖讗讬谉 爪专讬讱 讻讜讜谞讛 讗诇讗 驻住讜拽 专讗砖讜谉 讛讬讬谞讜 诇注谞讬谉 讚讬注讘讚 讻讚诪砖诪注 砖诐 讘讘专讬讬转讗 砖讗诐 谞讗谞住 讘砖讬谞讛 讬爪讗 讜讻讚讗诪专 专"谞 诇讚专讜 注讘讚讬讛 讘驻住讜拽 拽诪讗 爪注专谉 讟驻讬 诇讗 诪砖讗"讻 讛讻讗 讘讗讜诪谞讬谉 砖诪转讬专讬谉 诇讛讜 诇讻转讞诇讛 诇注住讜拽 讘诪诇讗讻转谉 讜诇拽专讜转 诪砖讜诐 驻住讬讚讗 拽爪转 诪砖"讛 诪讜拽诪讬谞谉 诇讛 讘驻专拽 砖谞讬 讚讜拽讗 讗讘诇 讘驻专拽 专讗砖讜谉 讜讚讗讬 爪专讬讱 诇讘讟诇 诪诪诇讗讻转讜 讜诇拽专讜转 诇讻转讞诇讛 讜讗驻砖专 讚讛转讜住' 诇砖讬讟转讬讬讛讜 讘住诪讜讱 讘讚"讛 讜讞讜转诐 砖讬砖 讻讞 诇讞讻诪讬诐 诇注拽讜专 讚讘专 诪谉 讛转讜专讛 诪砖讜诐 驻住讬讚讗 讻诇 讚讛讜 讜砖讛讬讛 诪讜注讟转 讚讘讜谞讛 讬专讜砖诇讬诐 讗"讻 诪讻"砖 砖讬砖 诇讛拽诇 砖讗讬谉 爪专讬讻讬谉 诇讘讟诇 诪诪诇讗讻转诐 讜讘驻专拽 专讗砖讜谉 讚讘驻住讜拽 专讗砖讜谉 诇讞讜讚 住讙讬 讜讚讜拽 讜注讬讬谉 讘住诪讜讱:


讘讚"讛 讗驻讬' 讻诇 讗讚诐 讻讜' 讗讬谉 讝讛 砖讜诐 讞讬讚讜砖 讗诐 讛驻讜注诇讬诐 讗讜诪专讬诐 注讻"诇. 讜谞"诇 讘讻讜讜谞转谉 讚讛讗 讚诇讗 讛讜讬 讞讬讚讜砖 诪砖讜诐 讚讗转讬讗 讘诪讻"砖 诪谞砖讬讗转 讻驻讬诐 砖讛转讬专讜 诇讛驻讜注诇讬诐 诇讘讟诇 诪讛诪爪讜讛 诇讙诪专讬 诪砖讜诐 驻住讬讚讗 讚讘注讛"讘 讗"讻 讻"砖 讚驻讟讜专讬谉 诪转驻诇转 讬"讞 讜讗讬谉 诪转驻诇诇讬谉 讗诇讗 诪注讬谉 讬"讞 讻讬讜谉 讚讗驻讬诇讜 诇讻诇 讗讚诐 专砖讜转 讜拽"诇:


讘讚"讛 讜讞讜转诐 讘讘专讻转 讛讗专抓 讗祝 注"讙 讚诪讚讗讜专讬讬转讗 讛诐 讻讜' 注讚 住讜祝 讛讚讬讘讜专. 讜诇讻讗讜专讛 讗讬谉 讝讛 诪讜讻专讞 讚讛讱 诪讬诇转讗 讚讬砖 讻讞 讘讬讚 讞讻诪讬诐 诇注拽讜专 诇讗讜 讘讞讚讗 诪讞转讗 诪讞转讬谞讛讜 讗诇讗 讛讬讻讗 讚讗讬转诪专 讗讬转诪专 讜讛讬讬谞讜 讛讬讻讬 讚讗讬讻讗 爪讚 诇讗驻专讜砖讬 诪讗讬住讜专讗 讗讘诇 讗讬谉 砖讜诐 住讘专讗 诇讜诪专 讚讬注拽专讜 讞讻诪讬诐 讚讘专 诪谉 讛转讜专讛 诪砖讜诐 讛驻住讚 诪诪讜谉 讜讘专 诪谉 讚讬谉 诇讗 讬讚注转讬 诇诪讛 讛讜爪专讻讜 诇讝讛 讚谞讛讬 讚讙' 讘专讻讜转 诪讚讗讜专讬讬转讗 讛诐 讛讬讬谞讜 砖爪专讬讱 诇讛讝讻讬专 讘讛"诪 讜讘专讻转 讛讗专抓 讜讘专讻转 讬专讜砖诇讬诐 诪砖讗"讻 诪讛 砖爪专讬讱 诇讛讝讻讬专 讘砖诐 讜诪诇讻讜转 讘转讞讬诇讛 讜讘住讜祝 讜诇讞讝讜专 讜诇讻驻讜诇 讜诇讞转讜诐 讘讛诐 住讜祝 讻诇 讘专讻讛 讜讘专讻讛 讛讗 讜讚讗讬 诇讗讜 诪讚讗讜专讬讬转讗 讛讬讗 讚讛讗 诇讬转 诇谉 砖讜诐 讚专砖讗 注"讝 讜讬砖 诇讬讬砖讘 讜爪"注 讗讞专 讝讛 诪爪讗转讬 砖讘"讬 讘讗"讞 住讬诪谉 拽爪"讛 讻转讘 讻谉 诇讛讚讬讗 注"砖:





爪诇"讞

讬讞讝讜专 诇驻专拽 专讗砖讜谉. 谞讞诇拽讜 专砖"讬 讜讛专诪讘"诐 诪讛讜 驻专拽 专讗砖讜谉 砖专砖"讬 驻讬专砖 讜讛讬' 讗诐 砖诪讜注 讜讛专诪讘"诐 驻讬专砖 讜讗讛讘转. 讜谞转转讬 诇讘讬 诇讗讬讝讛 驻讬专讜砖 谞讻专讬注 讜专讗讬转讬 诇讛诇讞"诪 讘驻"讘 诪讛诇讻讜转 拽"砖 讛诇讻讛 讬"讙 砖讛拽砖讛 注诇 诪讛 砖驻住拽 讛专诪讘"诐 住驻拽 拽专讗 拽"砖 住驻拽 诇讗 拽专讗 讞讜讝专 讜拽讜专讗 讜讻讜' 转讬谞讞 驻住讜拽 专讗砖讜谉 讗讜 诇专讘讬谞讜 讬讜谞讛 砖讻诇 驻专砖讛 专讗砖讜谞讛 讛讬讗 诪谉 讛转讜专讛 转讬谞讞 驻专砖讛 专讗砖讜谞讛 讗讘诇 诇诪讛 讬拽专讗 驻专砖讛 砖谞讬' 砖讛讬讗 诪讚专讘谞谉 讜转讬专抓 讻讬讜谉 讚讞讜讝专 讜拽讜专讗 诪拽爪转 爪专讬讱 诇拽专讜转 讻讜诇讛 讻转讬拽谞讛. 讜讗讜诪专 讗谞讬 砖讝讛 转讬谞讞 讗诐 谞住转驻拽 讘讻诇 拽"砖 讻讜诇讛 砖诪讗 诇讗 拽专讗讛 砖讗谉 注讻"驻 爪专讬讱 诇拽专讜转 驻专砖讛 专讗砖讜谞讛 讜诪诪讬诇讗 爪专讬讱 诇拽专讜转 讻讜诇讛 诪讚专讘谞谉 讗讘诇 讗诐 讬讜讚注 讘讜讚讗讬 砖拽专讗 驻专砖讛 专讗砖讜谞讛 讜诪住讜驻拽 专拽 注诇 砖讗专 拽"砖 讗"讻 住驻拽 讚专讘谞谉 诇拽讜诇讗 讜讝讛 讚讜诪讛 诪诪砖 诇住驻拽 拽专讗 拽"砖 砖爪专讬讱 诇拽专讜转讛 注诐 讘专讻讜转讬' 讗讘诇 讗诐 谞住转驻拽 专拽 注诇 讘专讻讜转讬' 讗讬谞讜 讞讜讝专. 讜诪注转讛 诪讜讻讞 讻讚注转 讛专诪讘"诐 砖讙诐 讜讗讛讘转 谞拽专讗 转讞诇转 驻专拽 讜讻砖谞住转驻拽 讘讬谉 驻专拽 诇驻专拽 诪诪讬诇讗 讙诐 讜讗讛讘转 讛讜讗 讘讻诇诇 讛住驻拽 讜讻讬讜谉 砖爪专讬讱 诇讛转讞讬诇 讜讗讛讘转 诪讞讜讬讘 诇讙诪讜专 讗转 讻讜诇讛 讻转拽谞讛 讗诇讗 讚诇驻讬"讝 讗诐 讛转讞讬诇 讜讛讬' 讗诐 砖诪讜注 讜砖讜讘 谞讜诇讚 诇讜 住驻拽 讘讗讜转讜 驻专拽 注爪诪讜 砖讜讘 讛讜讛 住驻拽 讚专讘谞谉 讜诇拽讜诇讗 讜讗"讻 诇诪讛 讗诪专 专' 讬讜讞谞谉 诇"砖 讗诇讗 砖诇讗 驻转讞 讘诇诪注谉 讬专讘讜 讜诪讟注诐 住专讻讬' 谞拽讬讟 讜讗转讬 转讬驻讜拽 诇讬' 砖讗驻讬' 讗诐 讛转讞讬诇 专拽 讜讛讬' 砖讜讘 讗"爪 诇讞讝讜专 诪讟注诐 住驻拽 讚专讘谞谉 诇拽讜诇讗 讜谞专讗讛 讚注讻"驻 讘讜讬讗诪专 注爪诪讜 讗讬 诇讗讜 讚住专讻讬' 谞拽讟 讜讗转讬 讛讬' 爪专讬讱 诇讞讝讜专 讚讛专讬 讝讻讬专转 讬"诪 讘讬讜诐 讜讚讗讬 讛讜讗 讚讗讜专讬讬转讗 讜讗讬谉 诇讜诪专 砖讬住诪讬讱 注诇 讗诪转 讜讬爪讬讘 讚讻讬讜谉 砖讻讘专 诪讞讜讬讘 讘讝讻讬专转 讬"诪 诪谉 讛转讜专讛 爪专讬讱 砖讬讗诪专 讻转讬拽谞讛 诪谉 讜讬讗诪专 讜讗讬诇讱 讜诇讻谉 拽诪"诇 专' 讬讜讞谞谉 讚诪砖诐 讜讗讬诇讱 住专讻讬' 谞拽讟. 讗讬 讻诪讬 诇驻讬 诪"砖 转专"讬 诇转专抓 讻讗谉 讗诇讬讘讗 讚砖诪讜讗诇 讚住讘专 住驻拽 拽专讗 拽"砖 讗"爪 诇讞讝讜专 讜诇拽专讜转 讚拽"砖 讚专讘谞谉 讗"讻 诇诪讛 讻讗谉 讗诪专讬谞谉 诇讞讜诪专讗 砖讬讞讝讜专 诇专讗砖 讛驻专拽 讛讬讬谞讜 诪砖讜诐 砖讻讬讜谉 砖讛转讞讬诇 注转讛 诇拽专讜转 砖讜讘 砖讜讬' 注诇讬' 讞讜讘讛 讜诇讻讱 诪讞诪专讬谞谉 讘住驻讬拽讜 讗"讻 讛讛"讚 诇注谞讬谉 讜讛讬' 讗诐 砖诪讜注 诇讚讬讚谉 砖诪砖诐 讜讗讬诇讱 讛讜讗 讚专讘谞谉 诪"诪 讗诐 讻讘专 讛转讞讬诇 讘讜 住驻讬拽讜 诇讞讜诪专讗. 讜讚注转 专砖"讬 讘砖诪注转讬谉 讗讜诇讬 住讜讘专 砖讻诇 讛砖诇砖 驻专砖讬讜转 讛诐 诪谉 讛转讜专讛:


讞转谉 驻讟讜专 诪拽"砖 讜讻讜' 讛讟注诐 诪砖讜诐 讟专讚讛 讚诪爪讜讛 讜讛讬' 谞专讗讛 讚讛讬讬谞讜 讘诪讬 砖诇讗 拽讬讬诐 注讚讬讬谉 诪爪讜转 驻"讜 讜讻谉 讛讜讗 讘驻讛"诪 诇讛专诪讘"诐 讜讝"诇 讜讛讜讗 砖讬讛讬' 讘注谞讬谉 讛讛讜讗 诪转注住拽 讘诪爪讜讛 专讜爪讛 诇讜诪专 诪爪讜转 驻"讜 注讻"诇 专讘讬谞讜. 讜转诪讛谞讬 砖诇讗 专讗讬转讬 讘砖讜诐 讗讞讚 诪讛驻讜住拽讬诐 砖讬讝讻讬专讜 讘讞讬诇讜拽 讝讛. 讜专讘讬谞讜 注爪诪讜 讘讞讬讘讜专讜 驻"讚 诪拽"砖 诇讗 讞讬诇拽 讘讝讛 讻诇诇. 讜讗讜诇讬 讻讬讜谉 砖讻讘专 谞砖讗 讗讜转讛 讘讞讜驻讛 讞讬讬讘 讛讜讗 诇拽讬讬诐 诪爪讜转 注讜谞讛 讜讘讘注讬诇讛 专讗砖讜谞讛 讟专讜讚 讟专讚讛 讚诪爪讜讛 讝讜 砖诇 注讜谞讛 讜注讚讬讬谉 爪专讬讱 转诇诪讜讚:


讜讛转谞讬' 讘讛"讗 注讜住拽讬谉 讘诪诇讗讻转谉 讜讻讜'. 讛讗 讚诇讗 讛拽砖讛 讘诇"讝 讛讱 讚讛拽讜专讗 讜讻讜' 爪专讬讱 砖讬讻讜讬谉 讗讛讱 讚讘"讛. 谞诇注"讚 砖讬砖 讬讻讜诇转 诇注砖讜转 诪诇讗讻转讜 讜讗注驻"讻 诇讻讜讬谉 讗转 诇讘讜 讗讘诇 诇注诪讜讚 讘专讗砖 讛讗讬诇谉 讜诇注砖讜转 砖诐 诪诇讗讻讛 讘讛讗 讜讚讗讬 砖讬讘讜诇讘诇 诪讞砖讘转 诇讘讜 诪讞诪转 讗讬诪转 讛谞驻讬诇讛 讘爪讬专讜祝 讟专讚转 讛诪诇讗讻讛 讜诇讻谉 讛讜拽砖讛 诇讜 讘诪砖谞转讬谞讜 讚转谞谉 讛讗讜诪谞讬谉 拽讜专讬谉 讘专讗砖 讛讗讬诇谉 讜住转诐 注诪讬讚转 讛讗讜诪谉 砖诐 讛讜讗 砖注讜住拽 砖诐 讘诪诇讗讻转讜 讛讬' 诇讛诪砖谞讛 诇驻专砖 讜讘诇讘讚 砖讬讘讟诇 诪诪诇讗讻转讜 讘砖注转 拽"砖 讜诪讚诇讗 驻讬专砖讛 讛诪砖讻讛 讻谉 诪讻诇诇 砖讗讬谞讜 爪专讬讱 诇讘讟诇 讗驻讬诇讜 讘专讗砖 讛讗讬诇谉 讜诇讻谉 讛拽砖讛 诪讛拽讜专讗 讜讻讜' 爪专讬讱 砖讬讻讜讜谉 讜讻讚诪砖谞讬 诇讬' 讜讛讜讗 砖讘讟诇讬谉 诪诪诇讗讻转谉 讛讬' 拽砖讛 诇讜 讗"讻 诇诪讛 诇讗 讛转谞讛 讛转谞讗 讘诪砖谞讛 砖讬讘讟诇 诪诪诇讗讻转讜 讗"讜 砖诇讗 讛讜爪专讱 诇讜诪专 讝讛 讘注讜诪讚 讘专讗砖 讛讗讬诇谉 砖讗驻讬' 讛讜讗 讘讘讬转 讙"讻 爪专讬讱 诇讘讟诇 诪诪诇讗讻讛 讘砖注转 拽"砖 砖讛诪诇讗讻讛 诇讞讜讚 讙"讻 诪讘讟诇转 讛讻讜讜谞讛 讜讗讬谉 讝讛 转诇讜讬 讘注讜诪讚 讘专讗砖 讛讗讬诇谉 砖讜讘 讛拽砖讛 诪讘"讛 讚讗诪专讬 注讜住拽讬谉 讘诪诇讗讻转谉 讜拽讜专讬谉 讜讗"讻 讞讝讬谞谉 砖讛诪诇讗讻讛 诇讞讜讚 讗讬讻讛 诪讘讟诇转 讛讻讜讜谞讛 讜讛讬' 诇讜 诇转谞讗 讘诪砖谞转讬谞讜 诇讛转谞讜转 讘注讜诪讚 讘专讗砖 讛讗讬诇谉 砖讬讘讟诇 诪诪诇讗讻转讜:


诇"拽 讛讗 讘驻专拽 专讗砖讜谉 讜讻讜'. 讛讗 诇讗 讚诪砖谞讬 讙诐 注诇 诪砖谞转讬谞讜 讚讗讬讬专讬 讘驻专拽 砖谞讬 讛讗 诪砖讜诐 讚讗"讻 诇诪讛 诪住讬讬诪讛 诪砖谞转讬谞讜 诪讛 砖讗讬谉 讜讻讜' 讘转驻诇讛 讛"诇 诇讞诇拽 讘拽"砖 讙讜驻讗 讜诇讜诪专 诪讛 砖讗讬谉 专砖讗讬谉 诇注砖讜转 讘驻专拽 专讗砖讜谉:


转讜住' 讚"讛 诪注砖讛 讘专"讙 讜讻讜' 诇讗讜 诪注砖讛 诇住转讜专 讛讜讗 讜讻讜' 讜讗祝 讚诪住讬拽 讘诪砖谞讛 砖讗讞"讝 讚专讘谞谉 住讘专讬 讚专砖讜转 讘讬讚 讞转谉 诇拽专讜转 诪"诪 拽砖讬讗 诇讛讜 讚诪住转诪讗 诪注砖讛 讚专"讙 讗讬谞讜 住讜转专 诇讚讘专讬 专砖讘"讙 砖讛讜讗 讘谞讜 讜诇讝讛 讻转讘讜 砖讗讬谉 讝讛 诪注砖讛 诇住转讜专 讚讘专讬 专砖讘"讙 诇驻讬 讚专"讙 讙讚讜诇 讛讚讜专 讛讬' 讜讛讬' 讘讜讟讞 讘注爪诪讜 讜讻讜' 讜讝讛 诪专讜诪讝 讘讚讘专讬 专砖讘"讙 讘注爪诪讜 砖讗诪专 诇讗 讻诇 讛专讜爪讛 讜讻讜' 讚诪砖诪注 讚诇讬讞讬讚讬 讛讚讜专 诪讜转专. 讜讘讝讛 诪住讜诇拽 转诇讜谞转 诪讛专砖"讗 诪拽讘诇转 转谞讞讜诪讬谉 注诇 注讘讚讬诐 诇拽诪谉 讜诪诪注砖讛 讚专讬讘"讝 讘住讜讻讛 砖讛拽砖讛 讛驻"讬:





驻转讞 注讬谞讬诐

诪讛 谞讞诇讬诐 诪注诇讬谉 讗转 讛讗讚诐 诪讟讜诪讗讛 诇讟讛专讛 讗祝 讗讛诇讬诐 讜讻讜'. 讬砖 诇讛专讙讬砖 讗讟讜 讘诇讗 讛拽砖讗 诇讗 讬讚注讬谞谉 讚讘转讬 讻谞住讬讜转 讜讘转讬 诪讚专砖讜转 诪注诇讬谉 诪讞讜讘讛 诇讝讻讜转. 讜讗驻砖专 讘诪"砖 讛专诪讘"诐 驻"讗 讚诪拽讜讗讜转 讜讘讬"讚 住讬' 拽爪"讞 讚谞讚讛 讜讟诪讗讬谉 砖注砖讜 讟讘讬诇讛 讘诇讬 讻讜谞讛 注诇转讛 诇讛诐 讟讘讬诇讛 讚拽讬"诇 讻专讘 讚谞讚讛 砖谞讗谞住讛 注诇转讛 诇讛 讟讘讬诇讛. 讜讛讬讬谞讜 讚讗砖诪讜注讬谞谉 专讘讜转讗 讚讗注"讙 讻讬 讛讜诇讱 讛讗讚诐 讗诇 讘讬转 转驻诇讛 讜讘讬转 讛诪讚专砖 讘诇讬 讻讜谞讛 专讗讜讬讛 讗讬 谞诪讬 诇讗讜谞住讜 诪驻谞讬 讛讻讘讜讚 讗讜 诪驻谞讬 讛讘讜砖讛 讜诇讗 诪诇讘讜 诪"诪 讗讛谞讜 诇讬讛 讘讬转 讛诪讚专砖 讜讘讬转 讛讻谞住转 讛诇诇讜 诪讟讛专讬谉 讻诪拽讜讛 讚讗祝 讘诇讗 讻讜谞讛 讜讗讜谞住 诪注诇讬谉 讛讗讚诐 诪讟讜诪讗讛 诇讟讛专讛 讻谉 讬砖讬讘转讜 讘讘讬转 讛' 讗祝 讘讗讜谞住 讜讘诇讬 讻讜谞讛 诪注诇讬谉 讗讜转讜 诪讞讜讘讛 诇讝讻讜转 讜转讜 讚诪转讜讱 砖诇讗 诇砖诪讛 讘讗 诇砖诪讛. 讜诪讬讛讜 讛讬讬谞讜 讚讜拽讗 讻诪拽讜讛 讚讘砖讙诐 讟讘诇 讘诇讬 讻讜谞讛 讗讜 讘讗讜谞住 讛讟讘讬诇讛 讛讬转讛 讛讙讜谞讛 讜讻讚转 砖诇 转讜专讛 讜诇讻讱 讛谞讛 讝讗转 注讜诇讛. 讗讘诇 讗诐 讛讟讘讬诇讛 诇讗 讛讬转讛 讻转拽谞讛 讻驻讬 讛讚讬谉 讗讜 讛讬讛 讟讜讘诇 讜讘讬讚讜 砖专抓 诇讗 注诇转讛 诇讜 讟讘讬诇讛 讗祝 讗诐 讘专爪讜谞讜 讜讘讻讜谞讛 讟讘诇. 讜讻谉 讛讜讗 讛讚讘专 讘讘讬转 讛讻谞住转 讜讘讬转 讛诪讚专砖 讚讗诐 讬砖讬讘转讜 砖诐 讛讜讗 讻讛讜讙谉 讘诇讬 讞讟讗 讛讙诐 砖诇讗 讬讛讬讛 讘讻讜谞讛 讗讜 拽爪转 讘讗讜谞住 讝讻讜转 讛讜讗 诇讜. 讗诪谞诐 讗诐 砖专抓 讘讬讚讜 讗讬讝讛 讞讟讗 诪讚讘专讬诐 讛讗住讜专讬诐 讜讻讬讜爪讗 诪讬砖讬讘转 讘转讬 讻谞住讬讜转 砖诇 注诪讬 讛讗专抓 诇讗 注诇讜 诇讜 讜讛讜讬 讻讟讜讘诇 讜砖专抓 讘讬讚讜 讜诇讻讱 谞住诪讻讜 讗讛诇讬诐 诇谞讞诇讬诐:
讜讛谞讛 专砖"讬 驻讬专砖 讗讛诇讬诐 诇谞讞诇讬诐 讻谞讞诇讬诐 谞讟讬讜 讻讗讛诇讬诐 谞讟注 讛'. 讜讛转讜住驻讜转 讻转讘讜 讜诇讬 谞专讗讛 讚讗讛诇讬诐 诇砖讜谉 讘砖诪讬诐 讗诇讗 诪讚住诪讬讱 诪讛 讟讜讘讜 讗讛诇讬讱 诇讻谞讞诇讬诐 谞讟讬讜 注讻"讚 讜专砖"讬 讘驻讬专讜砖 讛讞讜诪砖 驻讬专砖 讘驻' 讻讗讛诇讬诐 谞讟注 讛' 砖谞讬 讛驻讬专讜砖讬诐 讘砖诪讬诐 讗讜 讗讛诇讬诐 讻讚讻转讬讘 讜讬讟注 讗讛诇讬 讗驻讚谞讜. 讜讗驻砖专 讚专砖"讬 诇讗 专爪讛 诇驻专砖 讚诪讚住诪讬讱 诪讛 讟讜讘讜 讗讛诇讬讱 讚专讬砖 诪砖讜诐 讚诪讛 讟讜讘讜 讗讛诇讬讱 拽讗讬 注诇 讗讛诇讬 讬砖专讗诇 砖讚专讬诐 砖诐 注诐 讻诇 讘谞讬 讘讬转诐. 讜诇讛讻讬 驻讬专砖 讻讗讛诇讬诐 谞讟注 讛' 讚讗驻砖专 诇驻专砖讜 讘转讬 讻谞住讬讜转 讜讘转讬 诪讚专砖讜转 讜讚讜拽:


专诪讬 诇讬讛 专讘 诪专讬 讘专讬讛 讚讘转 砖诪讜讗诇 讜讻讜' 驻讬专砖"讬 讘讻诪讛 诪拽讜诪讜转 拽专讬 诇讬讛 讘转 专讞诇 讜讘转 砖诪讜讗诇 讛讬转讛 讜谞砖讘讬转 讜讻讜' 讜讘讗 注诇讬讛 讗讞讚 讜讻讜' 讜讻转讜讘 讘转讜住驻讜转 讬砖谞讬诐 讻转讬讘转 讬讚 讜讗讬谉 谞专讗讛 诇专讘讬 讚讗诪专讬谞谉 讘讬专讜砖诇诪讬 讚讗诪专 诇讬讛 专讘讬 讬讜讞谞谉 诇专讘 砖诪谉 讘专 讗讘讗 讗讬讟驻诇 讘拽专讜讘转讱 谞住讘 拽讚诪讬转讗 讜诪转讛 谞住讘 转谞讬谞讗 讜诪转讛 砖拽专讜谉 讞"讜 诇讗 砖拽专讜谉 讗诇讗 讘讙讬谉 讞讟讗讬讛 讚讞谞谞讬讛 讘谉 讗讞讬 专' 讬讛讜砖注 砖讛讬讛 诪注讘专 砖谞讬诐 讜拽讜讘注 讞讚砖讬诐 讘讞"诇 讗诇讗 讜讚讗讬 诇讗 讛讬讛 诪讛诐 讜讗讞专讬谞讗 讛讜讛 注讻"诇 讜讛讬专讜砖诇诪讬 讚诪讬讬转讜 讛讜讗 讘驻"讘 讚讻转讜讘讜转 讛诇讻讛 讜' 讜诪"砖 讘讬专讜砖诇诪讬 讗诇讗 讘讙讬谉 讞讟讗讬讛 讜讻讜' 讗讬谞讜 诪讜讘谉 讜讻诪讜 砖讛注讬专 注诇讬讜 讛专讘 讬驻讛 诪专讗讛. 讜讛专讘 驻谞讬 诪砖讛 讘驻讬专讜砖讜 砖诐 转专讬抓 讬转讬讘 讜注诪"砖 讛专讘 拽专讘谉 讛注讚讛. 讜专讗讬转讬 讘转讜住驻讜转 讘转专讗 讚祝 拽诪"讟 砖讛拽砖讜 注诇 专砖讘"诐 砖驻讬专砖 讻专砖"讬 诪讛讬专讜砖诇诪讬 讛谞讝' 讻诪讜 砖讛拽' 讘转讜住驻讜转 讬砖谞讬诐 讛谞讝讻专 讜讻转讘讜 讚讛讻讬 诪砖诪注 讘讙诪专讗 砖诐 讘讻转讜讘讜转 讚祝 讻"讙 注"砖. 讜注诇讛 讘讚注转讬 诇讜诪专 讚专砖"讬 讜专砖讘"诐 讬讗诪专讜 讚注讜讚 讛讬转讛 讘转 讗讞专转 诇砖诪讜讗诇 讚谞讗谞住讛 诪讗讬住讜专 讜谞转注讘专讛 诪专讘 诪专讬 讜讝讗转 诇讗 谞讻谞住讛 诇讘"讚. 讜讝讻讬转讬 讜诪爪讗转讬 讘转讜住驻讜转 讘砖讘转 讚祝 拽谞"讚 注"讗 砖讻转讘讜 讜讗注"讙 讚讗转讜 诇拽诪讬讛 讚专讘讬 讞谞讬谞讗 讜讗诪专讜 谞砖讘转讬 讜讟讛讜专讛 讗谞讬 诇讗讜 讻诇讛讜 讗诪专讜 讛讻讬 注"砖 讜讻讜谞转诐 讚讝讜 砖谞讗谞住讛 诇讗 注讬讬诇讗 诪注讬拽专讗. 讜注讚 讗讞专谉 专讗讬转讬 诇讛专讘 住讚专 讛讚讜专讜转 讚祝 拽"诇 注"讘 砖讛拽砖讛 注诇 讚讘专讬 讛转讜住驻讜转 讚砖讘转 讛谞讝讻专 讜诇拽"诪 讻讗砖专 讬专讗讛 讛专讜讗讛 讜讚讜拽:






image1.png
e 9T WNSE




